Poezia lirică Structura cursului 1. Ce e poezia? Definiţii ale poeziei. Evoluţia conceptului din Antichitate până în. epoca (post)modernă. 2. Liric, lirism, poezie lirică. Eu liric / eu empiric. Esenţa lirismului. 3. Trăsăturile limbajului poetic. 4. Structura poeziei lirice. Temă, motiv, topos poetic. Imagine şi simbol. 5. Retorica discursului poetic. 6. Despre sens: poezie şi semantică. 7. Tipuri de lirism. Forme lirice fundamentale. Tematica seminariilor 1. Poezia religioasă: de la psalmii biblici la psalmii arghezieni 2. Poezia satirică: de la Juvenal la Eminescu 3. Lirica erotică: de la trubaduri la Mircea Cărtărescu 4. Poezia didactică şi de propagandă: de la Hesiod şi Lucretius la proletcultism 5. Lirica elegiacă şi meditaţia: de la Horatius şi Ovidius la Bacovia şi Blaga 6. Poezia ca joc: experimente poetice avangardiste 7. Intertextualitate şi autoreferenţialitate în poezia postmodernă O carte dublu premiata<span style="">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; </span></h2> <p class="MsoNormal">Dincolo de valoarea lor simbolica, cele doua premii pe care le-a primit Adriana Babeti in 2005 pentru cartea sa Dandysmul. O istorie* - premiul Asociatiei de Literatura Generala si Comparata din Romania si cel pentru critica si istorie literara al Uniunii Scriitorilor din Romania - subliniaza faptul ca avem de a face atat cu o lucrare de specialitate de inalt nivel, cat si cu o performanta scriitoriceasca de exceptie. Esti tentat, citind cartea, sa te lasi captivat adesea de puterea de fascinatie a scriitoarei si sa uiti ca ai de-a face cu o explorare a fenomenului dandysmului prin punerea la bataie a unui intreg arsenal de surse, printr-o strategica imprejmuire a subiectului prins sub lupa pentru a-l identifica si a-i da expresie. Cine citeste, de pilda, Croitorul rascroit, Animale de stofa sau Cravate, manusi, palarii din capitolul Dandysmul. Mod de intrebuintare, in care se comenteaza intre altele caracterul ambiguu si oarecum paradoxal pe care un dandy il intretine cu moda (pe urmele lui Roland Barthes) si se scrie un capitol dintr-o microistorie a vestmantului (pe urmele lui Thomas Carlyle) va fi desigur sedus de croquis-urile prin care autoarea imortalizeaza imaginea cand concreta, cand ideala a personajului sau, pe care il caracterizeaza intre altele versatilitatea, jocul de masti. Acesta traverseaza scena cand in fuga, oarecum grabit, cand sta pe loc, captivat de propria-i imagine, pe care i-o intinde ca o nada, in oglinda cartii, autoarea. Oglinda se deschide ofertant si generos din diverse unghiuri si la diferite dimensiuni, pentru a-l lasa pe personajul central sa se rasfete cu ineditul imaginii sale, pe care il cultiva consecvent, relativizand astfel incremenirea la care il sorteste autoreflectarea. Tema oglindirii, respectiv a pasiunii narcisiace, e de altfel subiect de subtile divagatii in capitolul Barbati in fata oglinzii, si ea e nu doar un prilej de a explora un mit ce si-a creat deja o lunga traditie literara si a sublinia articularile mai importante ale acesteia in jurul unei fabule a identitatii, ci si de a trece la probleme mai spinoase, cum ar fi cea a frontierelor dintre real si fictiune sau a limitelor subiectivitatii.<o:p> <br/> </o:p></p> <h2>Eruditie si savoare<o:p> <br/> </o:p></h2> <p class="MsoNormal">Ne putem da seama, cu usurinta, ca din orice directie ar fi abordata, tema dandyului duce direct in inima chestiunii identitare. A-l defini - si acest lucru se vede limpede in cartea Adrianei Babeti - inseamna a-l privi atat in diferenta sa interna (adica diferite categorii de dandy, nascute in timp, tinand de o preistorie a dandysmului ca Fasionables, Macaroni, Muscadini, Corintieni, Clubisti) sau proliferand in spatiu, indata ce dandysmul devine o mica institutie mondena si nu numai (Frumosii, Leii, Elegantii, Filfizonii etc.), cat si in diferenta iesind la lumina pe frontiera mereu fragila ce il desparte sau apropie de &ldquo;boem&rdquo;, de &ldquo;snob&rdquo;, de &ldquo;artist&rdquo; in general. Voindu-se singular si cultivandu-si singularitatea, un dandy functioneaza ca un catalizator al diferentelor din ce in ce mai multe si din ce in ce mai subtile, pentru ca doar prinsa in jocul cu acestea identitatea unui dandy poate triumfa si ramane vizibila, pregnanta, memorabila. </p> <p class="MsoNormal">Problema duce inevitabil la incursiuni in psihanaliza, la radiografierea unor epoci sau mentalitati, la explorarea imaginarului din care se hranesc fantasmele ce populeaza si scena literaturii, si pe cea a vietii in care se misca aceste ciudate personaje, care, pe masura ce isi afirma si cultiva diferenta, sunt tot mai amenintate de a capta, pentru a se face remarcate, fragilizatoarele fete ale alteritatii. </p> <p class="MsoNormal">Cum se poate atunci fixa imaginea a ce e un dandy sau dandysmul, tema in jurul careia se structureaza, cu multa fantezie si cu o lipsa de crispare de invidiat, aceasta carte? Cand epuizeaza sursele savante - in subsidiar se construieste un adevarat tratat de dandylogie - autoarea nu ezita sa puna la bataie atat propria imaginatie, cat si pe cea atatata in diverse moduri a cititorului, caruia i se ofera rarul spectacol al unei eruditii ce se abandoneaza jocului, placerii de a scrie si de a seduce. </p> <p class="MsoNormal">Voind mereu sa fie ea insasi altfel, aidoma personajelor care ii populeaza cartea, Adriana Babeti nu ezita sa foloseasca intreaga recuzita a seductiei: titluri jucause si inventive, o organizare a expunerii cand dupa tipare deja cunoscute (ale biografiei sau ale unui dictionar de autori, ale excursului de istorie literara sau ale portretului literar), cand transgresandu-le prin ludice replici (o hit parade, de pilda, in loc de un catalog al principalilor dandy cunoscuti) prin lungi divagatii, prin paranteze erudite, prin scrupuloasa parada a referintelor. </p> <p class="MsoNormal">Brodand ingenios in jurul subiectului principal si iesind din limitele lui, autoarea scrie pagini de literatura pura, prada a propriei puteri de seductie, hranindu-se din chiar materia imaginatiei sale, lasandu-se furata de text si de creatie. As indrazni sa spun ca avem de a face cu un alt fel de Pseudo-kineghetikos, pe care o consideram mai ales ca opera literara, eseu in care, cum s-a spus, Odobescu &ldquo;bate campii cu gratie&rdquo; fara a inceta sa haituiasca &ldquo;vanatul&rdquo; si fara a ezita sa il sacrifice pentru a ne oferi un veritabil festin.<span style="">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; </span></p> <h2>Un marginal elitist<span style="">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; </span></h2> <p class="MsoNormal">Nu as dori sa se creada insa ca autoarea face doar literatura in marginea subiectului sau. Am vrut doar sa subliniez ca ea nu ezita sa faca din imaginatie pe de o parte un instrument de autoseductie, menit sa faca mai atragator mai intai pentru sine obiectul de studiu in cauza - parca pentru a-l anima si a se imbarbata -, dar, pe de alta parte, transforma imaginatia si intr-o strategie de captare a celui care citeste si care - e posibil - sa nu simta dintru inceput atractie pentru subiectul in cauza intr-o lume ce are, vai, atatea teme mai importante de reflectie si cunoastere. Chiar daca va porni la lectura cartii cu aceasta prejudecata, cel care se va incumeta sa o faca totusi va simti cum, rand pe rand, motivele de rezistenta vor cadea si se va lasa convins ca merita sa parcurga cele 240 de pagini de analiza si aproape inca pe atatea ale unei dandylogii, o antologie care ii include pe George Brummell, Barbey d&rsquo;Aurevilly, Honor&eacute; de Balzac, Th&eacute;ophile Gautier, Thomas Cralyle, Charles Baudelaire, Oscar Wilde, Marcel Proust , Albert Camus. Toti acestia cu texte esentiale pentru a da contur raspunsului la intrebarea &ldquo;ce este un dandy?&rdquo; Nu lipsesc nici voci de pe teren romanesc (Mircea Mihaies, Ovidiu Cotrus, Ion Vartic) dintre cele care au dat atentie subiectului. </p> <p class="MsoNormal">Elogiati (Mateiu I. Caragiale) sau repudiati (Eminescu), dandy-i nu lipsesc nici din istoria literara romaneasca (capitolul Ai nostri tineri&hellip;), inca din timpurile primei modernitati romanesti, ce sta deopotriva sub semnul unui gust pentru exotic de sursa orientala si al unui mimetism occidental de nuanta pariziana sau londoneza. </p> <p class="MsoNormal">Spatiul de afirmare predilect al dandysmului e, mai ales, in interbelicul romanesc, la fel ca aiurea, lumea mondena. Ea creeaza fundalul pe care teatralitatea unui dandy poate fi mai bine pusa in valoare, poate capata mai mult relief. Pentru a afirma marginalitatea sa elevata, un dandy are nevoie de o scena care sa il puna in valoare. Privirii speculare i se asociaza privirea din afara, ce da un contur mai exact personalitatii sale. Imitat din iubire sau respins din frica de alteritate - la care poate fi redus de privirile mai severe -, un dandy trebuie sa inventeze noi cai pentru a se sustrage unei mortificante identificari sau multiplicarii prin imitatie.</p> <p class="MsoNormal">Respectand cu rigurozitate un ritual care il consacra, cum se poate vedea din tratatele ce ii sunt destinate, un dandy nu va fi niciodata prin aceasta un conformist, pentru ca va cultiva cu obstinatie exceptia sa. Mai mult, va face totul sa atraga privirea asupra acesteia si sa afirme spiritul de casta al celor putini (la inceput) ce o slujesc, dar nu va fi nicicand prin asta un erou. Pentru simplul motiv ca Eroul e intotdeauna o incarnare a valorilor impartasite si are nevoie pentru a exista de consens adulativ, pe cand un dandy poate fi in egala masura admirat sau hulit, privit cu rezerva sau detestat, uneori invidiat in secret, altadata repudiat. Daca exista in ce il priveste un consens, acesta e unul al celor putini. </p> <p class="MsoNormal">De nobil, la ale carui pretentii de excelenta aspira, il desparte lipsa unei genealogii intemeietoare, in locul careia pune un rafinament cultivat mai mult in latura estetica, decat unul innascut. De burghez il apropie, ce-i drept, gustul pentru simulacru si punerea in scena a unei retorici gestuale si vestimentare menite sa puna existenta sub semnul unei anumite teatralitati, dar il desparte radical refuzul conformismului de masa, al caderii in banal, al modelarii dupa ceilalti.<o:p> <br/> </o:p></p> <h2>De la o istorie a dandysmului la una a modernitatii<o:p> <br/> </o:p></h2> <p class="MsoNormal">Cum se poate vedea, printre scriitorii catalogati sau antologati in aceasta istorie a dandysmului sunt nume de seama ale modernitatii si nu e o pura intamplare faptul ca tema aleasa de autoare o obliga la fiecare pas sa se raporteze la poetica si estetica modernitatii. Ca si aceasta, dandysmul a irupt in scena sub semnul bulversant al Luminilor. </p> <p class="MsoNormal">Dorinta de afirmare a noului, cea de contestare a orice tinde sa devina traditie, se afla, am putea spune, in chiar inima din care pulseaza elanul creator al modernitatii si problematica dandysmului o intersecteaza inevitabil atunci cand vorbim de nevoia de provocare, de cultivarea gustului pentru artificial si a unui anume estetism (cum face Baudelaire in Pictorul vietii moderne) de punerea in criza a identitatii, de negativitatea provocatoare si producatoare (avangardele). </p> <p class="MsoNormal">Mai mult decat atat, dandysmul, ca fenomen si ca prezenta, pare a fi o cale privilegiata de a face o incursiune in epoca moderna, focalizand-o dinspre margini, dinspre ceea ce pare secundar, insignifiant, fara pondere numerica suficienta pentru a fi luat in seama, dar posedand in schimb puterea de a cataliza diferentele si de a face vizibile rupturile modernitatii. Subiectul pe care si l-a propus Adriana Babeti pare astfel perfect adaptat pentru a face din el o cale de intrare spre o problematica ce depaseste cu mult limita ce il circumscrie. Trasand-o cu finete si imaginand tot felul de conexiuni si configuratii in interiorul si in afara acesteia, autoarea ajunge sa parcurga intreg arsenalul ce ii sta la dispozitie, cu atat mai eficient cu cat eruditia sa se conjuga de minune cu capacitatea de a imagina mereu noi planuri de atac. Astfel incat, vasta operatiune de ordonare pe care ne-o propune, in lumea destul de complicata si versatila a dandysmului, echivaleaza nu numai cu o reusita actiune de reprezentare, ci si cu una de demontare a imaginii modernitatii literare si artistice. Bibliografia autorilor luati in considerare, de la Balzac la Baudelaire, de la Eugene Sue la Oscar Wilde, de la Huysmans la Proust, se imbogateste si ea cu o lucrare importanta.</p> <p class="MsoNormal">Ar mai fi de spus cate ceva si despre contributia acestei lucrari la o explorare a misterelor identitatii masculine. Mister s-a spus in legatura mai ales cu femeia, dar iata-l aici asociat cu barbatul, asa cum nu tocmai obisnuit e de a asocia masculinitatii fragilitatea, inconsistenta, versatilul sau chiar efeminarea. Un delicat capitol pe care autoarea, pentru a raspunde provocarii, il ataca in chip de amazoana, asa cum ii place mai ales sa fie, antrenandu-se pentru o noua carte si opunand decorativului dandy razboinicia unei Penthesilee. 1 Câmpul și materia fizică sunt opuse reciproc, însă ele există împreună, iar această afirmație este valabilă pentru tot ce există în Univers. De exemplu, mai întâi, oamenii de știință erau siguri că electronul este o particulă, dar mai tarziu s-a dovedit că, trecând prin fisuri înguste, acesta se comportă ca o undă. Oamenii de știință au fost nevoiți să recunoască faptul că un electron este în același timp și o undă, și o particulă, cu alte cuvinte, acesta este în același timp și o substanță și un câmp. De aici reiese că substanța reprezintă un câmp structurat. Un om, ca și un electron, este în același timp și substanță și câmp, iar unul îl întrepătrunde pe celălalt. Înainte, oamenii de știință dezbăteau ce este primordial: spiritul, mai bine zis, câmpul sau materia, adică substanța, iar ulterior au descoperit despre câmp că acesta poate da naștere unor particule care există o anumită perioadă de timp în mod independent, dizolvându-se apoi în câmp sau, cum se mai spune, în vid. Inițial, oamenii de știință credeau că vidul este un gol, că principala energie a Universului este materie dar, pe neașteptate, s-a dovedit că energia vidului depășește de miliarde de ori energia materiei care, prin comparație cu vidul, este ceva iluzoriu. De aici reiese că realitatea obiectivă este un vid, o lipsă de conținut, nimic; iar un lucru iluzoriu, foarte slab, fin, trecător, este chiar substanța, acea materie, la care noi ne-am închinat dintotdeauna, considerând-o ca fiind de bază și primordială. Concluzia la care a ajuns știința este cunoscută religiei de foarte multă vreme, aceasta din urmă susținând că totul a apărut din nimic, că întregul Univers a apărut din nimic. Creatorul a făcut tot ce este vizibil din invizibil. Din acest motiv, revelația religioasă mai veche de o mie de ani descrie de fapt procesele fizice pe care știința de abia ajunge să le cunoască. Așa cum am mai scris deja, la nivel de câmp, noi toți suntem uniți, deosebindu-ne doar la nivel exterior. Cu alte cuvinte, la nivel subtil, toți oamenii sunt uniți, însă rudele apropiate sunt foarte strâns legate între ele, mai ales părinții și copiii. Extras din cartea SANATATEA OMULUI - disponibila in Romania prin magazinul online oficial al autorului Bibliografie Amado, Alonso, Materie şi formă în poezie, Editura Univers, Bucureşti, 1982 Aristotel, Poetica, ediţia a III-a, Editura IRI, Bucureşti, 1998 Arte poetice. Antichitatea, Editura Univers, Bucureşti, 1970 Arte poetice. Renaşterea, Editura Univers, Bucureşti, 1986 Arte poetice. Romantismul, Editura Univers, Bucureşti, 1982 Balotă, Nicolae, Arte poetice ale secolului XX, Editura Minerva, Bucureşti, 1976 Blaga, Lucian, Trilogia culturii, Fundaţia pentru literatură şi artă, Bucureşti, 1944 Bousoño, Carlos, Teoria expresiei poetice, Editura Univers, Bucureşti, 1976 Călinescu, Matei, Conceptul modern de poezie, ediţia a II-a, Editura Paralela 45, Bucureşti, 2009 Cărtărescu, Mircea, Postmodernismul românesc, Editura Humanitas, Bucureşti, 1999 Connor, Steven, Cultura postmodernă, traducere de Mihaela Oniga, Editura Meridiane, Bucureşti, 1999 Croce, Benedetto, Poezia. Introducere în critica şi istoria poeziei şi literaturii, Editura Univers, Bucureşti, 1972 Eco, Umberto, Opera deschisă, Editura Univers, Bucureşti, 1970 Evseev, Ivan, Cuvânt, simbol, mit, Editura Facla, Timişoara, 1988 Fontanier, Pierre, Figurile limbajului, Editura Univers, Bucureşti, 1977 Friedrich, Hugo, Structura liricii moderne, ediţia a II-a, Editura Univers, Bucureşti, 1998 Genette, Gérard, Figuri, Editura Minerva, Bucureşti, 1978 Greimas, A. J., Despre sens, Editura Univers, Bucureşti, 1975 Grupul μ, Retorica poeziei, Editura Univers, Bucureşti, 1997 Hegel, G. W. F., Prelegeri de estetică, Editura Academiei R. S. R., Bucureşti, 1966 Heidegger, Martin, Originea operei de artă, Editura Humanitas, Bucureşti, 1995 Ingarden, Roman, Studii de estetică, Editura Univers, Bucureşti, 1978 Kayser, Wolfgang, Opera literară, Editura Univers, Bucureşti, 1979 Lotman, I. M., Lecţii de poetică structurală, Editura Univers, Bucureşti, 1970 Manolescu, Nicolae, Despre poezie, Editura Cartea Românească, Bucureşti, 1987 Marino, Adrian, Dicţionar de idei literare, Editura Eminescu, Bucureşti, 1973 Marino, Adrian, Introducere în critica literară, Editura Tineretului, Bucureşti, 1968 2 Markiewicz, Henryk, Conceptele ştiinţei literaturii, Editura Univers, Bucureşti, 1988 Mihăilă, Ecaterina, Receptarea poetică, Editura Eminescu, Bucureşti, 1980 Morar, Ovidiu, Curs de teoria literaturii, Editura Universităţii Suceava, 2003 Parfene, Constantin, Teorie şi analiză literară. Ghid practic, Editura Ştiinţifică, Bucureşti, 1993 Papu, Edgar, Evoluţia şi formele genului liric, Editura Albatros, Bucureşti, 1972 Platon, Dialoguri, Editura Agora, Iaşi, 1993 Poe, Edgar Allan, Principiul poetic, Editura Litera, Bucureşti, 2003 Poetică şi stilistică. Orientări moderne, Editura Univers, Bucureşti, 1972 Raymond, Marcel, De la Baudelaire la suprarealism, Editura Univers, Bucureşti, 1970 Read, Herbert, Imagine şi idee, Editura Univers, Bucureşti, 1975 Ricoeur, Paul, Metafora vie, Editura Univers, Bucureşti, 1984 Rusu, Liviu, Estetica poeziei lirice, EPL, Bucureşti, 1977 Scarlat, Mircea, Istoria poeziei româneşti, Editura Minerva, Bucureşti, 1986 Tatarkiewicz, Wladislaw, Istoria esteticii, Editura Meridiane, Bucureşti, 1978 Vaillant, Alain, Poezia. Iniţiere în metodele de analiză a textelor poetice, Editura Cartea Românească, Bucureşti, 1998 Valéry, Paul, Poezii. Dialoguri. Poetică şi estetică, Editura Univers, Bucureşti, 1989 Vianu, Tudor, Dubla intenţie a limbajului şi problema stilului, studiu introductiv la Arta prozatorilor români, Editura Albatros, Bucureşti, 1977 Walzel, Oskar, Conţinut şi formă în opera poetică, Editura Univers, Bucureşti, 1976 Wellek, René, Warren, Austin, Teoria literaturii, Editura pentru literatură universală, Bucureşti, 1967 3 I. Ce e poezia? (post)modernă. Definiţii ale poeziei. Evoluţia conceptului din Antichitate până în epoca Cuvântul poezie îşi are, etimologic, originea în verbul grecesc poieín (a face, a produce), a cărui semnificaţie nu lămureşte totuşi esenţa creaţiei poetice (pόiesis însemna iniţial orice tip de producţie, iar poietés orice tip de producător1). Până în secolul al XVIII-lea, prin poezie se înţelegea întreaga literatură (chiar în secolul următor, Hegel, de pildă, în Prelegeri de estetică, vorbea de „poezie epică”, „poezie lirică” şi „poezie dramatică”, iar în secolul XX au existat esteticieni ca Benedetto Croce care au negat orice distincţie de gen). Pe de altă parte, încă din Antichitate au apărut controverse atât în ceea ce priveşte conţinutul semantic al termenului, cât şi în privinţa originii creaţiei poetice: inspiraţie (de natură divină) sau meşteşug (eminamente uman). Astfel, de pildă, în dialogul Ion, Platon considera că prin gura poetului vorbeşte de fapt un zeu, procesul de creaţie fiind aşadar în întregime iraţional: „Căci toţi poeţii buni îşi fac poemele lor frumoase nu prin ajutorul artei, ci în prada inspiraţiei şi stăpâniţi oarecum de o putere divină, şi tot astfel şi componiştii nu-şi compun cântecele lor frumoase când sunt cu mintea trează, ci când se cufundă în ritm şi armonie, lăsându-se obsedaţi în prada delirului, ca şi bacantele, care numai cât timp sunt posedate scot miere şi lapte din fluvii şi-şi pierd această putere când îşi vin în fire.”2 Spre deosebire de Platon, Aristotel înţelegea prin poezie în primul rând o ficţiune imitativă (conceptul de mimesis e termenul-cheie al Poeticii), în vreme ce sofistul Gorgias o definea drept o „vorbire ce dispune de o structură metrică”, adică un mod special de organizare retorică a discursului (însă dincolo de aceste divergenţe de opinii, atât pentru Aristotel, cât şi pentru Gorgias, poezia însemna în primul rând meşteşug, creaţie raţională prin excelenţă). Definiţia lui Gorgias pare să fi prevalat în epoca medievală, când poezia a ajuns să fie subordonată retoricii (Dante, de pildă, definea poezia ca „fictio rhetorica in musica composita”), cele două domenii fiind cuprinse sub denumirea comună de litterae humaniores, mai târziu de belles lettres şi, începând din secolul al XVIII-lea, de literatură.3 În perioada clasică, poezia era 1 Wladislaw Tatarkiewicz, Istoria esteticii, I, trad. Sorin Mărculescu, Editura Meridiane, Bucureşti, 1978, p.58. 2 Platon Ion, trad. Ştefan Bezdechi, în vol. Dialoguri, Editura Agora, Iaşi, 1993, p.158. 3 Henryk Markiewicz, Conceptele ştiinţei literaturii, trad. Constantin Geambaşu, Editura Univers, Bucureşti, 1988, p.72. 4 delimitată de proză (adică de non-poezie) exclusiv prin modul special de organizare retorică a enunţului (versificaţia şi figurile limbajului, între care metafora deţinea, după Aristotel, poziţia privilegiată). Tot din Antichitate provin şi cele două mari mituri fondatoare ale poeziei: mitul celor 9 Muze, fiice ale lui Zeus (Calliope – poezia epică, Erato – poezia lirică, Melpomena – tragedia, Thalia – comedia, Euterpe – muzica, Terpsichora – dansul, Pollymnia – pantomima, Clio – istoria şi Urania – astronomia) şi, respectiv, mitul lui Orfeu, fiul muzei Calliope, poet şi muzician care avea puterea miraculoasă de a supune propriei voinţe animalele, plantele şi mineralele şi care, pe de altă parte, a coborât în infern pentru a se reîntâlni/reuni cu iubita pierdută, Euridike (de la Orfeu provin trei atribute tradiţionale ale poetului: forţa magică, sensibilitatea specială – vezi suferinţa din dragoste – şi solitudinea tragică).4 După Aristotel, poezia era înţeleasă, în sens larg, ca imitaţie (mimesis) a realităţii şi această concepţie se va păstra în genere până în epoca romantică. Încă din deschiderea Poeticii, marele filosof grec ţinea să sublinieze că: „Epopeea şi poemul tragic, la fel ca şi comedia, ditirambul şi, în mare măsură, cântatul la fluier şi la cithară sunt toate, privite laolaltă, nişte imitaţii.”5 În secolul al XVIII-lea, Marmontel considera acest principiu drept baza oricărei creaţii poetice: „Ideea pe care eu o asociez Poeziei este (...) aceea a unei imitaţii într-un stil armonios, când fidelă, când înfrumuseţată, a ceea ce Natura, atât din punct de vedere fizic, cât şi moral, poate avea mai susceptibil să afecteze, după voia Poetului, imaginaţia şi sentimentul.” (Poétique française, 1763)6 Poezia, după Horatius, trebuia să atingă acelaşi scop ca şi pictura („ut pictura poesis”): să zugrăvească natura cât mai fidel cu putinţă, într-un limbaj firesc, lipsit de preţiozităţi şi excese retorice (v. Ars poetica). În clasicism, simplitatea, sobrietatea, concizia reprezentau principalele virtuţi ale limbajului poetic. De notat însă că naturaleţea nu era sinonimă cu vorbirea curentă, termenii vulgari fiind excluşi din lexicul poetic. Întrucât poezia era considerată o activitate verbală prin excelenţă, apanajul unei elite, al unei aristocraţii a spiritului, limbajul ei trebuia să fie „înalt”, ornat cu figuri („grai împodobit” după Aristotel) între care tropii deţineau rolul cel mai important. În fond, imitaţia nu era percepută ca o reproducere exactă a realităţii, 4 Alain Vaillant, Poezia. Iniţiere în metodele de analiză a textelor poetice, trad. Bogdan Ghiu, Editura Cartea Românească, Bucureşti, 1998, pp.20-22. 5 Aristotel, Poetica, trad. Stella Petecel, Editura IRI, Bucureşti, p.65. 6 Apud Alain Vaillant, op. cit., p.26. 5 ci ca o imagine ideală a acesteia, aspectele urâte, respingătoare, triviale fiind în mod programatic eludate. Începând cu romantismul, poezia tinde să se apropie de muzică: Victor Hugo, de pildă, credea că cel dintâi cuvânt al omului a fost un imn (v. Prefaţa la drama Cromwell, 1827). În Principiul poetic (1850), E. A. Poe afirma că „nu poate fi pus la îndoială faptul că în unirea dintre Poezie şi Muzică, în sensul cel mai larg acceptat, vom găsi domeniul cel mai vast de dezvoltare Poetică.”7 Dacă iniţial acest nou deziderat (ut musica poesis) era căutat mai mult la nivelul structurii de suprafaţă a poemului (prozodie, eufonie, compoziţie), mai târziu, în special datorită simboliştilor, poezia a devenit eminamente muzicală datorită înlocuirii reprezentării cu sugestia (poemul nu mai reprezintă ceva anume, ci sugerează stări vagi, inefabile, emoţii subiective). Tot Poe a intuit pentru prima oară această legătură profundă dintre poezie şi muzică, afirmând că: „atunci când prin Poezie, prin Muzică, cea mai fermecătoare dintre toate stările poetice, ne simţim topindu-ne în lacrimi, atunci plângem, nu precum presupune abatele Gravina, dintr-un exces de plăcere, ci dintr-o anume nerăbdătoare mâhnire, iritaţi pentru că ne simţim incapabili să cuprindem acum, în întregime, aici, pe pământ, dintr-o dată şi pentru totdeauna, acele bucurii divine şi răpitoare care ne apar doar fugar şi nedefinit prin intermediul poemului sau prin intermediul muzicii.”8 Principiul mimesis-ului va fi abandonat în romantism şi mai ales în simbolism, conform celebrului vers al lui Verlaine: „De la musique avant toute chose.” Dacă până acum poezia nu se deosebea de proză decât prin figurile ornante ale discursului, în secolul al XIX-lea apare credinţa într-o logică proprie poeziei: poetul român Al. Macedonski ajunge chiar să afirme că poezia e ilogică în raport cu proza, că logica ei e „însuşi absurdul” (Despre logica poeziei, 1880). Suprarealismul va împinge această idee până la ultimele consecinţe: dicteul automat, „în absenţa oricărui control din partea raţiunii şi mai presus de orice preocupare estetică sau morală” (v. André Breton, Primul manifest al suprarealismului, 1924). La capătul acestui proces se va ajunge, în secolul XX, la afirmarea literalităţii absolute a limbajului poetic, adică la „refuzul oricărui sens al expresiei poetice care să rezide în altceva decât în însăşi litera ei”.9 După cum afirmă Gérard Genette: “Literalitatea 7 Edgar Allan Poe, Principiul poetic, trad. Mira Stoiculescu, Editura Litera Internaţional, Bucureşti, 2003, p.25. 8 Ibidem, p.24. 9 Matei Călinescu, Conceptul modern de poezie (de la romantism la avangardă), Editura Eminescu, Bucureşti, 1972, p.7. 6 limbajului apare astăzi ca fiinţa însăşi a poeziei şi nimic nu este mai supărător pentru adeptul acestei păreri decât ideea unei traduceri posibile, a existenţei unui spaţiu oarecare între literă şi sens. Breton scrie: «Roua cu cap de pisică se legăna»: prin aceasta înţelege că roua are cap de pisică şi că se legăna.”10 Ideea unei logici proprii poeziei s-a născut din dezideratul romantic al căutării unei limbi poetice „pure”, lipsite de orice funcţie pragmatică, utilitară. Poeţii romantici şi, pe urmele lor, expresioniştii ş. a. aveau nostalgia unui limbaj poetic originar, apărut cu mult înaintea vorbirii raţionale şi care exprima în totalitate fiinţa (Hugo vorbea de un cât primitiv, Stefan George de un „poem-strigăt” etc.) În eseul Defense of Poetry („Apărarea poeziei”, 1821), poetul romantic englez Shelley afirma că: „În copilăria societăţii, orice autor este obligatoriu poet, pentru că limbajul însuşi este poezie, iar a fi poet înseamnă a surprinde adevărul şi frumosul, altfel spus legătura care există în cadrul relaţiei ce se stabileşte mai întâi între existenţă şi percepţie, şi mai apoi între percepţie şi expresie.”11 Poetul trebuie aşadar să fie (să redevină) un vizionar (poeta vates), în căutarea Absolutului, după cum afirma Rimbaud într-o scrisoare din 1871: „Spun că trebuie să fim vizionari, să devenim vizionari. Poetul se transformă în vizionar printr-o îndelungată, imensă şi calculată dereglare a tuturor simţurilor. Toate formele de dragoste, de suferinţă, de nebunie, le caută el însuşi, epuizează în sine însuşi toate otrăvurile pentru a nu păstra din ele decât chintesenţa. Inefabilă tortură, în care el are nevoie de toată credinţa, de toată forţa supraumană şi prin care el devine, dintre toţi, marele bolnav, marele criminal, marele damnat – ca şi supremul învăţat! – Căci ajunge la necunoscut.” 12 Poetul se află deci în căutarea Adevărului ascuns în adâncimile insondabile ale sinelui şi, în consecinţă, miza demersului artistic se deplasează acum dinspre exterior către interior (de la reprezentarea mimetică a realului la exprimarea completă a tribulaţiilor fiinţei): astfel, pentru expresionişti, creaţia poetică devine în întregime expresia realităţii lăuntrice a artistului, iar pentru suprarealişti, discursul poetic trebuie să traducă fidel viaţa secretă a inconştientului. Din acest vizionarism derivă obscuritatea (tendinţa poeziei de a refuza comunicarea unor conţinuturi univoce) pe care Hugo Friedrich o consideră trăsătura definitorie a liricii moderne: „Dimpotrivă, poemul se vrea o alcătuire suficientă sieşi, cu multiple iradieri de semnificaţie, prezentându-se ca o reţea de tensiuni ale forţelor 10 11 Ibidem, pp.7-8. Apud Alain Vaillant, op. cit., p.48. 12 Ibidem, pp.27-28. 7 absolute ce acţionează sugestiv asupra straturilor preraţionale, făcând să vibreze totodată şi zonele de mister ale noţiunilor.”13 Mesajul poetic devine deci echivoc, deschis unor interpretări multiple, niciodată epuizabile. În fapt, susţine Hugo Friedrich, poezia modernă poate fi definită printr-o serie de categorii negative: „dezorientare, destrămarea celor obişnuite, ordine pierdută, incoerenţă, fragmentarism, reversibilitate, stil asociativ, poezie depoetizată, fulgerări destructive, imagini tăioase, repeziciune brutală, dislocare, optică astigmatică, înstrăinare”.14 Obscuritatea se poate realiza în diverse moduri, atât la nivelul semnificatului, cât şi la cel al semnificantului semnului poetic, întotdeauna cu efect de şoc asupra receptorului. Teme şi motive poetice tradiţionale sunt tratate într-un mod insolit, prin coborâre în derizoriu, urât, grotesc. Dacă poemul se referă la o realitate familiară, o transpune într-o atmosferă nefamiliară, o înstrăinează, o deformează, căci el nu se mai vrea o copie fidelă a realităţii, ci expresia eului profund al poetului. Limbajul poetic dobândeşte caracterul unui experiment, radical de multe ori, funcţia sa esenţială nemaifiind comunicarea (funcţia referenţială sau tranzitivă păleşte mult în favoarea celei poetice sau reflexive). Destructurarea e urmărită adesea în mod programatic, la toate nivelurile discursului. Astfel, la nivel lexical, cuvinte banale capătă semnificaţii inedite, termeni provenind din cele mai îndepărtate zone lexicale sunt puşi ad hoc în contact, uneori fără a mai da atenţie logicii, punctul culminant fiind inventarea unei limbi poetice complet noi, „pure”, lipsite de orice funcţie pragmatică. Sintaxa e dezarticulată, redusă la câteva elemente de bază, ajungându-se la „poemul-strigăt” expresionist, la poemul telegrafic futurist, la poemul dadaist alcătuit dintr-o simplă înşiruire de cuvinte sau la dicteul automat suprarealist. Şi în ceea ce priveşte figurile semantice ale discursului, se produce acum o schimbare esenţială: comparaţia şi metafora vor pune în legătură realităţi foarte îndepărtate, uneori chiar incongruente, logic incompatibile („Prin ferestrele înalte noaptea-şi cerne sacii cu făină albastră”, spune, de pildă, poetul avangardist Ilarie Voronca într-un vers). Pentru parnasieni, poezia nu trebuie să caute Adevărul, ci numai Frumosul, în absenţa oricărei preocupări practice, căci, după Théophile Gautier, „nu este cu adevărat frumos decât ceea ce nu poate servi la nimic, tot ce este util este urât (v. Prefaţa la Mademoiselle de Maupin, 1834). Din aceasta derivă căutarea unui referent propriu numai poeziei, dincolo (sau în ciuda) realităţii cotidiene: imaginarea unor 13 Hugo Friedrich, Structura liricii moderne, trad. Dieter Fuhrman, Editura Univers, Bucureşti, 1998, p.13. 14 Ibidem, p.19. 8 paradisuri artificiale. Odată cu Mallarmé, poezia devine autoreferenţială şi autotelică, absolut gratuită, căci ea nu mai trimite la un referent exterior, ci constituie o lume de sine stătătoare: Mallarmé ajunge să creeze i-realităţi. Discipolul acestuia cel mai ilustru, Paul Valéry, definea poezia drept „arta de a vorbi pentru a nu spune nimic, dar pentru a sugera totul”15, artă al cărei scop e „de a produce o stare de fals echilibru şi de încântare fără referinţă LA REAL.”16 Limbajul poetic devine astfel, după cum arată Matei Călinescu, perfect autonom, suficient sieşi, îşi conţine toate sensurile şi e intraductibil în orice alt limbaj. Poezia modernă e prin excelenţă antimimetică, expresie a purei subiectivităţi creatoare (i. e. a imaginaţiei). Ideea de gratuitate a actului poetic nu exista în Antichitate, când poezia îndeplinea şi alte funcţii în afară de cea estetică, conform celebrului deziderat horaţian miscuit utile dulci („îmbină utilul cu plăcutul”). La originile sale, poezia era o parte componentă a ceremoniilor publice, fiind indisolubil legată de ritualurile religioase (chiar şi odele lui Pindar dedicate victoriilor olimpice aveau o atmosferă semireligioasă).17 Poeţii dădeau glas unor sentimente şi atitudini publice mai degrabă decât emoţiilor personale, formele poetice cultivate fiind epopeea (Homer), imnul, oda, poezia didactică (Hesiod) şi elegia cu mesaj politic satiric (Solon, Alceu, Teognis etc.)18 Chiar şi lirica erotică (Anacreon, Sappho) avea un caracter public, fiind cântată la banchete. Ideea de „poezie pură”, de „artă pentru artă” apare mult mai târziu, fiind asociată aşa-numitului „decadentism” de la finele secolului al XIX-lea. În Principiul poetic, E. A. Poe definea poezia drept „Creaţia Ritmică a Frumuseţii”, subliniind că: „Singurul ei arbitru e Gustul. Cu Intelectul sau cu Conştiinţa nu are decât relaţii colaterale. În afară de cazuri cu totul întâmplătoare, nu are nimic comun nici cu Datoria, nici cu Adevărul.”19 Cu alte cuvinte, singura finalitate a poeziei e plăcerea estetică, utilul fiind de acum înainte discreditat (excepţie au făcut experienţele totalitare ale secolului XX, când poezia a îndeplinit, pentru scurtă vreme, o funcţie propagandistică, de popularizare a unor mesaje politice oficiale): începând cu Mallarmé, poeţii vor transforma actul poetic într-un joc gratuit cu limbajul, punctul limită al acestui demers fiind colajele şi poemele fonetice avangardiste. 15 Paul Valéry, Poezii. Dialoguri. Poetică şi estetică, ed. Ştefan Augustin Doinaş, Editura Univers, Bucureşti, 1989, p.830. 16 Ibidem, p.838. 17 Wladyslaw Tatarkiewicz, op. cit., p.48. 18 Ibidem, p.49. 19 Edgar Allan Poe, op. cit., p.25. 9 Odată cu experimentele avangardei, poezia se democratizează, nu mai rămâne exclusiv apanajul unei aristocraţii a spiritului, începând să se apropie tot mai mult de proză în încercarea de a surprinde „miraculosul cotidian”. În societatea postmodernă, caracterizată prin cultura de consum şi dispariţia vechilor ierarhii cult / popular, poezie / proză, limbaj înalt / limbaj vulgar etc., poezia îşi pierde vechiul prestigiu, transformându-se într-o practică textuală oarecare. Spre deosebire de poemul modern, care era privit îndeobşte ca un act existenţial ce angajează în totalitate Fiinţa, poemul postmodern devine un exerciţiu gratuit, act ludic pur, născut din conştiinţa caracterului convenţional/artificial al limbajului. După Mircea Cărtărescu, poemul postmodern trebuie să fie “lung, narativ, aglutinant, cu o oralitate bine marcată prin efecte retorice speciale, agresiv (trăsături ale generaţiei Beat), dar şi ironic şi autoironic, imaginativ până la onirism, ludic, dovedind o dexteritate prozodică şi lexicală ieşită din comun (tradiţia românească nemodernistă), în fine, impregnat de aluzii culturale savante inserate prin procedee metatextuale şi de autoreferenţialitate”.20 În studiul The Dismemberment of Orpheus: Towards a Postmodern Literature (1971), Ihab Hassan defineşte relaţia modernism / postmodernism printr-un set de perechi antinomice: Modernism Romantism/Simbolism Formă (Conjunctivă/Închisă) Scop Model Ierarhie Perfecţiune/Logos Obiectul artei/Opera perfectă Distanţare Creaţie/Totalizare Sinteză Prezenţă Concentrare Gen/Graniţă 20 Postmodernism Patafizică/Dadaism Antiformă (Disjunctivă/Deschisă) Joc Accident Anarhie Epuizare/Tăcere Proces/Interpretare/Întâmplare Participare De-creaţie/De-construcţie Antiteză Absenţă Dispersare Text/Intertext Mircea Cărtărescu, Postmodernismul românesc, Editura Humanitas, Bucureşti, 1999. 10 Paradigmă Hipotaxă Metaforă Selecţie Rădăcină/Profunzime Interpretare/ Lectură Semnificat Lizibil (în termenii lecturii) Naraţiune/ Grand Histoire Cod principal Simptom Genital/Falic Paranoia Origine/Cauză Metafizică Determinare Transcendenţă Sintagmă Parataxă Metonimie Combinare Rizom/Suprafaţă Contra interpretării/ Lectură greşită Semnificant Scriptibil (în termenii scriiturii Antinaraţiune/ Petit Histoire Idiolect Dorinţă Polimorf/Androgin Schizofrenie Diferenţă/Différance/Efect Ironie Indeterminare Imanenţă21 În Istoria poeziei româneşti, Mircea Scarlat identifică două tipuri fundamentale de discurs poetic, după dialectica preponderenţa semnificatului / preponderenţa semnificantului, corespunzătoare în fond celor două vechi concepţii antinomice despre finalitatea actului poetic: poezia ca mod esenţial de a fi în lume, respectiv ca joc gratuit cu limbajul. Din aceasta derivă următorul set de opoziţii: poetizare / depoetizare referenţialitate / autoreflexivitate structurare / destructurare sintetic / analitic tendinţa spre obscuritate şi noncomunicare / tendinţa spre narativizare, prozaizare, comunicare II. Liric, lirism, poezie lirică. Eu liric/eu empiric. Esenţa lirismului. 21 Apud Steven Connor, Cultura postmodernă. O introducere în teoriile contemporane, trad. Mihaela Oniga, Editura Meridiane, Bucureşti, 1999, pp.154-155. 11 După cum afirmă Liviu Rusu, termenul poezie lirică a apărut în epoca alexandrină, la începutul erei creştine.22 Deşi principalele forme lirice (imnul, elegia, oda, iambul etc.) apăruseră încă din Antichitate, ajungând la maturitate artistică încă din secolele VIII-VII î. c., nu existase până atunci o conştiinţă clară a apartenenţei lor la acelaşi gen, singura legătură percepută între ele fiind acompaniamentul muzical (la liră, de unde şi denumirea de lirică): toate erau considerate a fi variante ale poeziei melice, cântate (melos = cântec; gr.). Până în epoca romantică nici nu se poate vorbi de existenţa unor teorii sistematice cu privire la poezia lirică. Dacă Platon o considera expresia unei stări de entuziasm23 imposibil de explicat, Aristotel, în Poetica, nu făcea aluzie la acest gen întrucât nu corespundea teoriei sale despre poezie ca imitaţie a unei acţiuni omeneşti. În Evul Mediu, teoriile literare au fost confuze, poezia lirică fiind în general considerată o formă poetică inferioară. Reabilitarea ei se produce abia în secolul al XIX-lea, odată cu romantismul, care o situează chiar mai presus de toate celelalte genuri artistice; astfel, de pildă, Herder consideră că oda reprezintă forma poetică originară din care s-au dezvoltat celelalte două genuri literare, aşadar „geniul odei este măsura întregului suflet poetic” (Fragmente einer Abhandlung über die Ode).24 După Hegel, poezia lirică reprezintă arta supremă, cea mai spiritualizată dintre toate, întrucât materialul ei este limbajul, care este un produs spiritual: „Arta poeziei este arta universală a spiritului devenit liber în sine, spirit care, în realizarea operei de artă, nu e legat de materialul sensibil exterior şi care nu se mişcă decât în timpul interior al reprezentărilor şi sentimentelor.” (Prelegeri de estetică)25 Pe urmele lui Herder, Victor Hugo, în prefaţa la drama Cromwell (1827), susţine că poezia lirică ar corespunde primei vârste a umanităţii, cea mai apropiată de divin (oda cântă eternitatea, trăind din ideal) şi tot el afirmă în poemul Les Mages („Magii”), reluând teoria inspiraţiei a lui Platon, că poeţii sunt nişte făpturi privilegiate întrucât sunt „aceia în care Dumnezeu se adună”.26 În secolul următor, genul liric dobândeşte supremaţie absolută prin esteticianul italian Benedetto Croce, care în Estetica sa afirmă că arta este „intuiţie pură”, forma primară de cunoaştere, în afara oricărui element conceptual de natură logică, spre deosebire de cunoaşterea intelectuală. 22 23 Liviu Rusu, Estetica poeziei lirice, Editura Univers, Bucureşti, 1969, p.16. Enthousia-sias = inspiraţie divină; gr. 24 Apud Liviu Rusu, op. cit., p.27. 25 Ibidem, p.36. 26 Apud Alain Vaillant, op. cit., p.40. 12 Această intuiţie pură reprezintă expresia stărilor sufleteşti individuale, care constituie tocmai esenţa lirismului, de unde rezultă că arta e în esenţă lirică, aşadar nu se poate vorbi de alte genuri în afara liricului. La rândul lui, Martin Heidegger, în Originea operei de artă, afirmă că „esenţa artei este Poezia”, care trebuie înţeleasă drept „ctitorirea adevărului”, „rostirea esenţială despre starea de neascundere a fiinţării”.27 Liricul a fost definit de Hegel drept exprimarea directă a interiorităţii subiectului creator: „Conţinutul liricii este subiectivul, lumea interioară, sufletul contemplativ, simţitor, care, în loc să treacă la acţiune, se opreşte mai curând la sine ca interioritate, putându-şi lua din această cauză ca unică formă şi ultimă ţintă autoexprimarea subiectului.”28 Rezultă de aici că în poezia lirică eul îşi este atât mijloc, cât şi scop. Nu trebuie însă dedus de aici că lirica reprezintă expresia unor trăiri strict individuale, contingente, superficiale ale eului biografic, ci ea trebuie privită ca punerea în operă a unor experienţe spirituale ale unui eu profund, numit şi eu poetic, eu liric, eu creator sau eu originar. Primul care a realizat această disociere a fost Goethe, care vorbea de două tendinţe antagonice ale eului: una centripetă, egocentrică şi alta centrifugă, orientată spre alte euri şi care se manifestă în procesul de creaţie artistică. Pe urmele lui Goethe, Tudor Vianu, în studiul intitulat Eul poetic (1946) face distincţia între eul care se exprimă în operă, intrând într-o relaţie de simpatie cu alte euri (numit eu poetic) şi eul care se manifestă în existenţa cotidiană prin atitudini comune generate de nevoia de adaptare la mediul exterior (numit eu practic). La rândul lui, Liviu Rusu disociază între un eu poetic originar şi un eu empiric derivat, afirmând că poezia lirică reprezintă aproape în totalitate expresia celui dintâi: „Dacă deci poezia lirică este prin excelenţă o poezie a eului, în ea trebuie să domine eul poetic şi nu cel empiric, simţirea cu caracter universal, ieşită din marile profunzimi, şi nu individual, ieşită din impresii de suprafaţă.”29 Carlos Bousoño defineşte poezia drept comunicarea unei cunoaşteri de un tip special – a unui conţinut psihic individual, care nu este real, ci imaginar, căci persoana care vorbeşte într-un poem e, în esenţă, „un personaj, o compoziţie pe care fantezia o realizează pe baza 27 Martin Heidegger, Originea operei de artă, trad. Thomas Kleininger şi Gabriel Liiceanu, Editura Humanitas, Bucureşti, 1995, pp.194, 195. 28 Georg Wilhelm Friedrich Hegel, Prelegeri de estetică, trad. D. D. Roşca, Editura Academiei R.S.R., Bucureşti, 1966, p.436. 29 Liviu Rusu, op. cit., p.97. 13 datelor experienţei”, aşadar o fiinţă fictivă.30 Aceasta înseamnă că nu poetul, ci „un personaj care figurează a fi poetul” comunică cu cititorul în poezie.31 Totodată, dacă poezia lirică este expresia eului, nu înseamnă că esenţa lirismului poate fi redusă la emoţie sau sentiment, întrucât acestea nu pot reprezenta criterii de valoare estetică. Poezia este, înainte de toate, limbaj, ceea ce înseamnă că expresia poetică nu e doar un suport aposteriori al sensului, ci generează sensul, de unde şi imposibilitatea traducerii ei perfecte în altă limbă, căci „înlocuirea cuvântului înseamnă înlocuirea sensului originar”.32 Acest sens emană din profunzimile eului, neputând fi redus la un concept raţional, dar nici la o pulsiune iraţională, fiind vorba în esenţă de o „idee emoţională” (Titu Maiorescu), „intuiţie pură” (Croce). Poezia, după cum afirmă Liviu Rusu, „nu este nici raţională, nici iraţională, ci supraraţională”.33 Aceasta înseamnă că limbajul ei nu e logic-conceptual, „al tuturor”, ci „al unuia singur” (Bousoño), neconceptual dar nu ilogic în mod absolut, întrucât în spatele imaginilor şi metaforelor care înlocuiesc noţiunile se află o idee formativă care structurează întreg ansamblul. „Despre poezie – susţine Liviu Rusu – se poate vorbi în măsura în care prin mijlocirea cuvântului s-a elucidat un sens, o idee, adică în măsura în care întunecimile iraţionale au fost iluminate, raţionalizate. Este vorba deci despre un dat raţional, condiţia de bază a oricărei creaţii poetice şi artistice.” 34 În definitiv, poemul reprezintă o comunicare adresată unui receptor (fie el lector sau auditor), care, pentru a putea fi receptată (înţeleasă), trebuie să se supună unui anumit consens raţional, căci în caz contrar riscă să fie ininteligibilă, deci să nu-şi atingă scopul. „Obscuritatea” nu înseamnă aşadar renunţarea la raţiune, ci fuga de stereotip şi de expresia banală. III. Trăsăturile limbajului poetic Toate definiţiile poeziei au în comun ideea utilizării superioare a limbajului în raport cu proza. Astfel, în Evul Mediu, arta poetică era privită ca o a doua retorică, adică drept un set de reguli suplimentare ce se adăugau rigorilor prozei.35 Poetul 30 Carlos Bousoño, Teoria expresiei poetice, trad. Ileana Georgescu, Editura Univers, Bucureşti, 1975, pp.49-50. 31 Ibidem, pp.53-54. 32 Liviu Rusu, op. cit., p.134. 33 Ibidem, p.180. 34 Ibidem, p.176. 35 Alain Vaillant, op. cit., p.44. 14 renascentist Ronsard relevă cel mai bine această concepţie artizanală cu privire la poezie: „Elocuţia nu este altceva decât o proprietate şi o splendoare bine alese şi împodobite cu grave şi scurte sentenţe, care fac versul să strălucească asemenea pietrelor preţioase bine lucrate, pe degetele unui mare Senior.” (Abrégé de l’art poétique français, 1565)36 În epoca romantică, apare mitul unui logos poetic originar (Urgedicht), anterior vorbirii comune, care nu e decât o versiune degradată a acestuia; poezia ar fi deci păstrătoarea fiinţei acestui limbaj pur, prin opoziţie cu proza, care înseamnă utilizarea limbii în scopul eminamente practic al comunicării uzuale (la fel ca banii, limbajul e privit exclusiv ca valoare de schimb şi nu ca valoare în sine). Mallarmé subliniază această superioritate a poeziei astfel: „Spre deosebire de funcţia de numerar facil şi reprezentativ, cum o tratează în primul rând mulţimea, rostirea, mai presus de orice, vis şi cânt, îşi regăseşte în cazul poetului, prin necesitatea constitutivă a unei arte consacrate ficţiunilor, deplina virtualitate.” (Quant au livre, 1896)37 Pe urmele lui Mallarmé, mişcările de avangardă ale secolului XX (expresionismul, futurismul, dadaismul, suprarealismul etc.) vor căuta o limbă poetică sui generis, proprie numai poeziei. Valorificând experienţele futuriste, a luat naştere la începutul secolului XX Şcoala Formală Rusă, care a jucat un rol de maximă importanţă în cercetarea lingvistică şi literară. Pentru formaliştii ruşi, limbajul poetic e un limbaj special rezultat din „deformarea” deliberată a limbii uzuale printr-un adevărat „act de violenţă organizată” îndreptat împotriva acesteia (R. Jakobson); spre deosebire de limbajul uzual, care e doar un instrument de comunicare, limbajul poetic devine scop în sine (L. Iakubinski), ceea ce înseamnă că sensul şi structurarea sa sunt redefinite în întregime odată cu fiecare creaţie în parte. Dintre cele şase funcţii ale limbajului definite de Jakobson în Essais de linguistique générale (1963), funcţia poetică (accentul pus pe forma mesajului) este absolutizată în comunicarea literară şi mai ales în poezia lirică. În descendenţa lui R. Jakobson se situează Jan Mukařovský, reprezentant al şcolii structuraliste de la Praga, care consideră că limbajul poetic poate fi definit în mod adecvat numai prin funcţia sa proprie, cea estetică, i. e. concentrarea atenţiei exclusiv asupra semnului lingvistic. Aşadar, limbajul poetic se află exact la antipodul celorlalte limbaje funcţionale, care au un scop eminamente practic, utilitar: 36 37 Ibidem. Ibidem, p.46. 15 comunicarea unor informaţii, menirea lui fiind aceea de a obţine un efect estetic 38; cu alte cuvinte, limbajul poetic nu mai e un instrument auxiliar, ci un fenomen de sine stătător, autosuficient şi autotelic (care nu mai trimite la nimic altceva în afară de el însuşi). Din perspectiva structuralismului lingvistic, limbajul poetic a fost definit fie ca o deviere sau abatere de la normă, fie chiar ca o „infracţiune”, ca o negare a normei, deci ca o deviere absolută (Jean Cohen). După I. M. Lotman, relaţia fundamentală dintre elementele constitutive ale limbajului poetic este confruntarea, care se poate realiza fie ca antiteză, fie ca identitate: „Antiteza înseamnă reliefarea contrariului în asemănător (pereche corelativă), iar identitatea este reunirea unor entităţi aparent diferite în acelaşi punct. Deci, în textul poetic, entităţi nonidentice în limba obişnuită sunt transformate în termeni de identitate, iar entităţi noncontrarii – în termeni de opoziţie. Analogia, adică reliefarea asemănătorului în diferit, devine o variantă a antitezei.”39 De pildă, în versurile lui Nichita Stănescu: „Şi-am zis verde de albastru, / mă doare un cal măiastru”, entităţi nonidentice în vorbirea comună (verde şi albastru) sunt transformate în termeni de identitate (relaţie de analogie), iar în enunţul: „Sosea nu grăbită, ci încântătoare”, entităţi noncontrarii sunt transformate în termeni de opoziţie (relaţie de antiteză), aceasta susţinând definiţia pe care Carlos Bousoño o dă poeziei ca „sistem de substituiri” în care operează, ca procedeu esenţial, ruptura sistemului”.40 Prin sistem, autorul înţelege „norma de relaţie între 2 termeni A – a”, iar ruptura sistemului apare atunci când „în locul împerecherii obişnuite A – a, apare o altă împerechere A – b”, ca în următoarele exemple din poezia lui Blas de Otero: „Vreau să strig / în noaptea mare” în loc de „Vreau să strig în gura mare”. A A b b A a A a „Ţinând de mână moartea” în loc de „Ţinându-ne de mână”. Ruptura sistemului poate însemna fie o ruptură în sistemul alcătuit din frazele gata făcute (ca în exemplele de mai sus), fie o ruptură în sistemul de legături între contrarii (ca în enunţul: „Sosea nu grăbită, ci încântătoare”), fie o ruptură în sistemul de reprezentări (ca în versul lui Garcia Lorca: „Prezenţa-i era magică şi întunecată şi 38 Jan Mukařovský, Despre limbajul poetic, în Poetică şi stilistică. Orientări moderne, Editura Univers, Bucureşti, 1972, p.197. 39 I. M. Lotman, Lecţii de poetică structurală, trad. Radu Nicolau, Editura Univers, Bucureşti, 1970, p.88. 40 Carlos Bousoño, op. cit., p.213. 16 aducea fericirea”), fie o ruptură într-un sistem format pe baza instinctului de conservare (ca în poezia lui Quevedo: „Nu ştie poporul înfometat să se teamă de moarte”) etc. Limbajul poetic a fost definit prin opoziţie cu limbajul ştiinţific, trăsăturile lui specifice fiind: 1) Afectivitatea. Limbajul poetic e, în esenţă, afectiv şi nu intelectual, el adresându-se în primul rând sensibilităţii şi nu raţiunii; funcţia sa cea mai importantă e cea estetică (aisthesis = percepţie senzorială; gr.) şi nu cea referenţială (în studiul The Meaning of Meaning, 1923, Ogden şi Richards vorbesc chiar de o funcţie „afectivă” prin opoziţie cu funcţia referenţială). 2) Opacitatea. Limbajul poetic nu reprezintă ceva anume, ci se autoreprezintă, devine autarhic. Spre deosebire de limbajul ştiinţific, a cărui transparenţă e maximă datorită intenţiei sale „tranzitive” (v. Tudor Vianu, Dubla intenţie a limbajului şi problema stilului) – transmiterea cât mai exactă a unor informaţii, limbajul poetic, fiind autoreferenţial, tinde către transparenţa zero, ca în versurile lui Nichita Stănescu: „Mă dezbrac de scoarţă şi de cercuri / rămân osmotică sevă suind / Luni e un măr, marţi e o pară, iar miercuri / e un strugure agurid.” (Fructe înainte de a fi mâncate)41 3) Intraductibilitatea. Orice expresie poetică autentică e unică, irepetabilă42, implicând în actul comunicării toate nivelurile limbii şi de aceea nu poate fi substituită cu altă expresie fără a-şi altera sensul (se mai vorbeşte în acest caz de sinonimie absentă); ca atare, o traducere perfectă într-o altă limbă e imposibilă întrucât chiar şi sensurile unor cuvinte obişnuite pot să difere de la o limbă la alta, după cum avertiza poetul Ilarie Voronca într-un eseu publicat în revista „Punct”, nr.6-7 / 1924: „Aceleaşi noţiuni în diferite limbi se schimbă mereu. Pentru mulţi, drum, chemin, Weg, cammino înseamnă acelaşi lucru. Inexact. Chemin e cu totul altceva decât drum sau cammino, pentru că şi drumul de la noi e cu totul altfel decât drumul din Italia, şi acesta cu totul altfel decât drumul din Franţa.” 4) Caracterul conotativ. Limbajul poetic are o mare densitate de sugestie şi o deschidere semnificantă teoretic infinită (v. Umberto Eco, Opera deschisă). Spre deosebire de limbajul ştiinţific, al cărui mesaj e univoc, limbajul poetic e 41 42 Constantin Parfene, Teorie şi analiză literară. Ghid practic, Editura Ştiinţifică, Bucureşti, 1993, p.67. Ibidem, p.66. 17 prin însăşi natura sa echivoc datorită înlocuirii reprezentării directe cu sugestia, conform postulatului că „a poetiza înseamnă a învălui, a ascunde”43 şi, ca atare, e deschis interpretărilor multiple. Această deschidere se datorează unui paradox semantic, anume că semnificaţia enunţului poetic „este percepută în şi prin obiect, dar nu rezidă în întregime în obiect” (Radu Bagdasar), ci emană parţial de la subiect (receptor).44 5) Caracterul simbolic. Cuvântul poetic devine simbol, adică un „mijloc de a spune ceva ce nu poate fi nici înţeles, nici exprimat în alt chip.” 45 Aceasta înseamnă că dincolo de sensul literal al enunţului se deschid întotdeauna alte semnificaţii mai adânci la nivelul „suprastructurii” poemului (v. Adrian Marino, Introducere în critica literară), semnificaţii niciodată epuizabile prin lectură. IV. Structura poeziei lirice. Temă, motiv, topos poetic. Imagine, simbol, mit poetic. Din definiţia dată de Hegel liricii în Prelegeri de estetică („autoexprimarea subiectului”) rezultă că semnul distinctiv al liricului îl constituie confesiunea directă. O poezie lirică are aşadar un nucleu retoric alcătuit de obicei din pronumele personal la pers I sg., mai rar la pers. I pl., pers. a II-a sau chiar pers. a III-a (vezi distincţia lui G. Călinescu între „lirismul subiectiv” şi „lirismul obiectiv”, respectiv a lui Wilhelm Scherer între „lirica eului”, „lirica măştilor” şi „lirica rolurilor”) şi dintr-un motiv sau o structură de motive ce particularizează o temă şi concentrează însăşi esenţa actului poetic. Motivul reprezintă o unitate minimală de semnificaţie care, prin recurenţă, generează izotopia (unitatea de sens) a ansamblului. El poate fi un cuvânt („plumb”), o sintagmă („floare albastră”), o propoziţie („Ninge gri.”), un vers („Copacii albi, copacii negri”), o imagine (marea, codrul, ruinele, mormântul, părul iubitei etc.), sau o situaţie tipică (noaptea, însingurarea, aşteptarea, despărţirea, călătoria etc.). Motivul sau motivele centrale care se repetă într-o operă sau în totalitatea operelor unui anumit autor se numesc laitmotive (de pildă, plumb în poemul bacovian cu acelaşi titlu sau noaptea în întreaga creaţie eminesciană). Un motiv mai special este topos-ul („loc”; gr.). După Ernst Robert Curtius, topoi sunt „clişee fixe sau scheme de 43 44 Carlos Bousoño, op. cit., p.125. Apud Constantin Parfene, op. cit., p.64. 45 Ivan Evseev, Cuvânt, simbol, mit, Editura Facla, Timişoara, 1983, pp.28-29. 18 gândire şi de exprimare” provenite din literatura antică şi care au căpătat ulterior, începând cu Evul Mediu şi epoca barocului, circulaţie universală.46 Exemple mai cunoscute de topoi sunt: fugit irreparabile tempus, fortuna labilis, ubi sunt, vanitas vanitatum, carpe diem, viaţa-ca-vis, lumea-ca-teatru etc. Spre deosebire de motiv, care este un element textual concret, tema este abstractă, de natură ideatică (dragostea, moartea, cunoaşterea, natura, alienarea, absurdul etc.). Spre deosebire de limbajul ştiinţific, care operează cu noţiuni abstracte, limbajul poetic se caracterizează prin capacitatea de a evoca imagini47, care sunt reprezentări sensibile cu o mare forţă de sugestie. Imaginea poetică apare în urma unui proces analogic menit a reuni o serie de elemente diferite sub o vocabulă unică. 48 După Ezra Pound, imaginea este „acea reprezentare care într-o singură clipă reuşeşte să înfăţişeze un complex intelectual şi emoţional.”49 (De pildă, în poemul Duhovnicească de T. Arghezi, angoasa e tradusă prin următoarea imagine poetică: „Ce noapte groasă! Ce noapte grea! / A bătut în fundul lumii cineva.”) În Principii de estetică, Hegel afirmă că gândirea poetică „pune în faţa ochilor noştri nu esenţa abstractă a obiectelor, ci realitatea lor concretă. (...) Dacă se pronunţă aceste cuvinte: soarele sau această dimineaţă, înţeleg perfect ceea ce mi se spune, dar dimineaţa sau soarele nu sunt figurate. Dacă, dimpotrivă, citesc în opera unui poet: când s-a ridicat aurora cu degete trandafirii, în realitate este exprimat acelaşi lucru, dar expresia poetică dă ceva mai mult, deoarece ea adaugă la înţelegere o intuiţie a obiectului înţeles, sau, mai degrabă, ea îndepărtează înţelegerea pur abstractă şi o înlocuieşte cu o formă reală şi determinată (...)” Aşadar, cuvântul în poezie devine din semn, simbol, traseul semnificării poetice fiind, după Wellek şi Warren,: imagine, metaforă, simbol, mit50, prin mit înţelegându-se o imagine poetică integratoare, „trans-semnificativă”, sau o „metaforă vizionară”51 („revelatorie”, după Blaga, ca în versurile: „Soarele, lacrima Domnului, / cade în mările somnului.) Imaginile poetice pot fi de mai multe tipuri. Herbert Read, de pildă, disociază între o imagine „percepută exterior” şi o imagine „resimţită lăuntric”52, aceasta din urmă fiind specifică poeticii moderne. La rândul lui, Carlos Bousoño face distincţie 46 47 Wolfgang Kayser, Opera literară, trad. H. R. Radian, Editura Univers, Bucureşti, 1979, p.110. Ibidem, p.177. 48 Alain Vaillant, op. cit., p.127. 49 Apud R. Wellek şi A. Warren, Teoria literaturii, Editura pentru literatură universală, Bucureşti, 1967, p.247. 50 Ibidem, p.385. 51 Constantin Parfene, op. cit., p.53. 52 Herbert Read, Imagine şi idee, Editura Univers, Bucureşti, 1975, p.132. 19 între imaginea poetică tradiţională, caracterizată printr-o „structură raţionalistă”, şi imaginea vizionară, specifică poeziei moderne, caracterizată, dimpotrivă, printr-o „structură iraţionalistă”. În cazul imaginii tradiţionale, asemănarea dintre cele două planuri se bazează pe o condiţie obiectivă (fizică, morală sau axiologică) anterioară subiectului care le contemplă (ca, de pildă, „părul de aur”): „recunoaşterea intelectuală a asemănării obiective este anterioară şi reprezintă o condiţie necesară a oricărei emoţii poetice posibile, care depinde tocmai de ea. Dacă nu ştim că părul blond se aseamănă prin culoarea sa cu aurul, nu putem să ne emoţionăm atunci când poetul identifică metaforic ambele obiecte.”53 În imaginea vizionară, asemănarea dintre cele două planuri devine perceptibilă numai ca urmare a unui efort de analiză (de exemplu, „o păsărică e un curcubeu”, calitatea comună fiind inocenţa), aşadar asemănarea nu mai e fizică, ci emoţională; emoţia „este independentă şi prealabilă cunoaşterii intelectuale a asemănării obiective, pe care ajungem s-o descoperim după aceea, dacă dorim acest lucru, printr-o reflecţie ulterioară.”54 În mod asemănător, Lucian Blaga deosebea două tipuri de metaforă: plasticizantă şi revelatoare: cea dintâi se caracterizează prin „apropierea unui fapt de altul mai mult sau mai puţin asemănător, ambele fapte fiind de domeniul lumii date, închipuite, trăite sau gândite. Apropierea dintre fapte sau transferul de termeni de la unul asupra celuilalt se face exclusiv în vederea plasticizării unuia din ele”; în schimb, metafora revelatoare „anulează înţelesul obişnuit al faptelor, substituindu-le o nouă viziune”, ea fiind menită „să scoată la iveală ceva ascuns, chiar despre faptele pe care le vizează”, adică să încerce „într-un fel revelarea unui mister, prin mijloace pe care ni le pune la îndemână lumea concretă, experienţa sensibilă şi lumea imaginară.”55 Un tip special de imagine poetică modernă e imaginea suprarealistă, pe care André Breton o explica în Primul manifest al suprarealismului (1924) apelând la următoarea definiţie a lui Pierre Reverdy: „Imaginea este o creaţie pură a spiritului. / Ea nu se poate naşte dintr-o comparaţie, ci din apropierea a două realităţi mai mult sau mai puţin îndepărtate. / Cu cât raporturile a două realităţi apropiate vor fi mai depărtate şi mai juste, cu atât imaginea va fi mai puternică - şi cu atât puterea ei emotivă şi realitatea poetică vor fi mai mari.”56 Spre deosebire de imaginea poetică 53 54 Carlos Bousoño, op. cit., p.135. Ibidem. 55 Lucian Blaga, Geneza metaforei şi sensul culturii, în Trilogia culturii, Fundaţia pentru literatură şi artă, Bucureşti, 1944, pp.366-367. 56 Apud Mario de Micheli, Avangarda artistică a secolului XX, traducere de Ilie Constantin, Editura Meridiane, Bucureşti, 1968, p. 294. 20 tradiţională, care se bazează pe similitudinea sau contiguitatea termenilor puşi în contact, imaginea suprarealistă are drept punct de plecare tocmai lipsa de asemănare a acestora, ea alăturând în mod paradoxal două realităţi logic incongruente şi prin aceasta negându-le de fapt, în mod dialectic, incompatibilitatea funciară.57 Imaginea suprarealistă stabileşte un raport de analogie între două realităţi logic incompatibile, după modelul postulatului lui Lautréamont: „frumos ca întâlnirea întâmplătoare pe o masă de disecţie a unei umbrele cu o maşină de cusut”. Ca atare, valoarea sa, conform aceluiaşi André Breton, depinde de „şocul emoţional” pe care-l provoacă subiectului receptor (vezi, de pildă, “Roua cu cap de pisică se legăna.”) În cadrul unei opere poetice date, imaginile „fac sistem”58, se organizează în structuri semnificante al căror studiu permite descoperirea „mitului personal” al autorului (structura profundă a psihismului acestuia). Analiza imaginilor poetice, desfăşurându-se pe două planuri (formal şi semantic), trebuie să apeleze la două discipline: retorica şi semantica. V. Retorica discursului poetic Din punct de vedere retoric, specificitatea poeziei constă în primul rând, după definiţia sofistului Gorgias, în structura metrică a enunţului. În Antichitatea latină, poezia se deosebea de proză exclusiv prin acest mod special de organizare exterioară a discursului: substantivul versus, derivat din verbul verto, vertere (a se întoarce, a răsturna pământul cu plugul; lat.), desemna la origine brazda trasată pe pământ înainte de întoarcerea plugului; iar sensul derivat al termenului, aplicat poeziei, desemna fiecare rând scris înainte de a relua textul de la capăt, rând ce include o structură ritmică şi o măsură.59 Proza (prorsa; lat.) era definită ca tot ceea ce nu e vers, adică discurs care se continuă fără a se întoarce înapoi.60 Pe de altă parte, Aristotel, în Poetica, definea poezia ca „grai împodobit” cu figuri retorice între care cea mai de seamă era metafora. Poezia se deosebea aşadar de proză prin aceste figuri ale limbajului, care, după Pierre Fontanier, reprezintă orice 57 58 Ibidem, p. 169. Alain Vaillant, op. cit., p.128. 59 Ibidem, p.76. 60 Ibidem. 21 abateri de la „exprimarea simplă şi banală.”61 Alain Vaillant clasifică figurile în trei mari categorii62: 1) Figurile semnificantului – se referă la efectele ritnice şi fonice (rime, aliteraţii, asonanţe etc.) şi, pe de altă parte, la procedeele comice de care uzează cu precădere poezia modernă (calambururi, antifraze etc.), numite „figurile rizibilului”; 2) Tropii – se referă la sensul cuvintelor (figuri ale semnificatului) şi sunt consideraţi figurile majore ale literaturii (metafora, comparaţia, metonimia, sinecdoca etc.); 3) Figurile de construcţie – se referă la combinarea şi aşezarea în pagină a cuvintelor (e vorba deci de figurile sintactice: elipsa, anacolutul, zeugma, enumeraţia etc.) În lucrarea Retorica poeziei, Grupul μ defineşte figura ca o deviere de la normă, propunând clasificarea următoare: 1) Metaplasmele – figuri care acţionează asupra aspectului sonor sau grafic al cuvintelor şi asupra unităţilor inferioare cuvântului (figuri fonetice): apocopa, sincopa, epenteza, diereza, rima, asonanţa, aliteraţia, arhaismul, neologismul etc.: 2) Metataxele – figuri care acţionează asupra structurii frazei (figuri sintactice): elipsa, enumeraţia, inversiunea, anacolutul, chiasmul etc.; 3) Metasememele – figuri ce înlocuiesc un semem prin altul prin modificarea semelor de gradul zero (figuri lexicale propriu-zise): comparaţia, metafora, metonimia, sinecdoca, oximoronul etc. (de exemplu, metafora „mândrul soare” pentru a desemna un erou falnic); 4) Metalogismele – figuri ce modifică relaţiile de semnificaţie fără a înlocui valorile lexicale, schimbând datele percepţiei şi nu denumirile lor: repetiţia, inversiunea, litota, eufemismul, hiperbola, alegoria, parabola, ironia, paradoxul etc. (de exemplu, „soarele negru”, „pământul roşu” etc.) 61 62 Pierre Fontanier, Figurile limbajului, Editura Univers, Bucureşti, 1977, p.46. Alain Vaillant, op. cit., pp.134-137. 22 După Roman Jakobson, orice comunicare verbală se organizează la intersecţia planului paradigmatic (în care operează selecţia pe baza echivalenţei) cu planul sintagmatic (în care operează combinarea pe baza contiguităţii). Emiţătorul selectează din planul paradigmatic (sistemul virtual al limbii) termenii de care are nevoie în actul comunicării, pe care-i combină apoi în planul sintagmatic respectând normele logicogramaticale. Specificul comunicării poetice constă în proiecţia acestor operaţii de pe un plan pe celălalt, adică a principiului echivalenţei de pe axa selecţiei pe cea a combinării şi, respectiv, a principiului contiguităţii de pe axa combinării pe cea a selecţiei. Astfel, în viziunea lui Jakobson, metafora reprezintă o substituţie prin similaritate pe axa paradigmatică, corespunzătoare primului tip de proiecţie, iar metonimia o substituţie prin contiguitate pe axa sintagmatică, corespunzătoare celui de al doilea tip. VI. Despre sens: poezie şi semantică Din perspectiva semanticii structurale, totalitatea semnificaţiilor unei limbi formează un sistem în care fiecare element se poate caracteriza prin reunirea unor trăsături distinctive ale semnificaţiei. Sensul unui cuvânt (semem) trebuie descompus în unităţi minimale (seme), dintre care una e considerată drept principală sau nucleu semantic. De pildă, A. J. Greimas (Sémantique structurale, 1986) analizează în felul următor perechea a prinde / a ţine: a prinde = soliditate + dinamică + incoativitate (început) a ţine = soliditate + statism + durativitate (durată) Dacă verbele a prinde şi a ţine s-ar afla în acelaşi text, am avea de a face cu o recurenţă a semei /soliditate/ sau cu o izotopie. Un text care dezvoltă în paralel două sau mai multe izotopii este poli-izotopic, iar cuvântul care introduce izotopia sau permite trecerea de la o izotopie la alta se numeşte conector izotopic.63 Un enunţ nonizotopic se mai numeşte alotop(ic). Grupul μ adaugă la definiţia dată de Greimas izotopiei printr-o condiţie pozitivă (recurenţa unei seme) o a doua condiţie negativă de ordin logic: „relaţiile 63 Alain Vaillant, op. cit., p.130. 23 sintactice nu pot pune seme opuse în relaţiile de determinare” (de pildă, enunţul ziua este noapte e alotop).64 Izotopia ar fi deci „proprietatea ansamblurilor limitate de semnificaţie comportând o recurenţă identificabilă de seme identice şi o absenţă de seme exclusive în poziţie sintactică de determinare.”65 Absenţa uneia dintre cele două condiţii face ca enunţul să devină alotop (de exemplu, enunţul îmi place biftecul şi soacra mea nu îndeplineşte prima condiţie, în vreme ce ziua este noapte n-o îndeplineşte pe cea de a doua). O lectură semiologcă a textului poetic porneşte de la analiza semică şi identificarea izotopiei/izotopiilor, operaţii de bază în construirea sensului. VII. Tipuri de lirism. Forme lirice fundamentale. 1. Lirismul colectiv După cum arată Edgar Papu, în primele comunităţi umane s-a dezvoltat la început un lirism colectiv „derivat dintr-o subiectivitate a lui noi, iar nu a lui eu”66 şi datorat conştiinţei apartenenţei fiecărui individ la un grup fără de care existenţa sa devenea aproape imposibilă; conştiinţa de grup înăbuşă aşadar, în această etapă iniţială a istoriei civilizaţiei, conştiinţa individuală, astfel încât primele creaţii lirice se pierd în anonimat. Născute în principal din afecte puternice (de obicei frica de calamităţi naturale), primele forme de lirism traduc încercarea omului primitiv de a căuta anumite remedii la acestea, fie prin muncă, fie prin înfruntare eroică, fie prin dragoste sau prietenie, fie prin apelul la puteri magice sau supranaturale. Printre primele manifestări ale lirismului colectiv se situează cântecele de muncă. Acestea exprimă o stare de jubilare datorată conştiinţei îmblânzirii stihiilor naturale prin agricultură; cultivarea pământului va aduce cu certitudine un belşug de hrană, astfel încât dispare neliniştea generată până acum de precaritatea existenţei la cheremul forţelor oarbe ale naturii. Din aceste cântece de muncă străvechi au derivat mai târziu poezia didactică a muncilor agricole (Hesiod – Munci şi zile, Vergilius – Georgicele, Bucolicele etc.) şi poezia naturii. Iată, spre exemplu, un cântec de semănat chinez din cartea Şi-Ţin: După ce a smuls buruienile 64 65 Grupul μ, Retorica poeziei, trad. Marina Mureşanu Ionescu, Editura Univers, Bucureşti, 1997, p.36. Ibidem, pp.36-37. 66 Edgar Papu, Evoluţia şi formele genului liric, Editura Albatros, Bucureşti, 1972, p.15. 24 El a semănat grăunţe galbene. A îngrijit lanul până s-a copt... A împărţit poporului grăunţe minunate, Mei negru cu bob îndoit Înalt, roşu, alb, Şi poporul a început să semene Mulţime de seminţe. 67 În strânsă legătură cu agricultura dar şi cu sentimentul de insecuritate a fiinţei sunt cântecele magice. În societăţile primitive, magul (numit şi şaman, vraci etc.) era considerat a deţine puterea de a stăpâni forţele naturii şi de a comunica cu spiritele supranaturale pentru a le influenţa într-un mod favorabil. Cuvântul, în magie, capătă virtuţi miraculoase, iar cei care-i deţin tainele sunt atotputernici. Gândirea magică porneşte de la premisa că toate elementele naturale sunt animate (anima = suflet; gr.), adică unite printr-un spirit universal, aşadar există o strânsă legătură între toate lucrurile din univers, astfel încât, cu ajutorul cuvântului, omul le poate domina (nota bene: animarea inanimatelor e un procedeu obişnuit în poezia modernă, reminiscenţă a gândirii magice, de pildă: „Lună, tu, regina mării” la Eminescu). Cântecele magice exprimă dorinţele întregii comunităţi şi se bazează pe invocaţii şi formule repetitive, ca această chemare a ploii de către araucanii din Chile: Dă-mi din nou ploaia mea, Tu, bătrân cu chipul negru! Dă-mi din nou recele-mi anotimp, Duh bătrân cu chipul negru! 68 Din cântecele magice s-au născut mai târziu imnurile către natură, ce exprimă un sentiment de comuniune între om şi natura însufleţită (în ipostaza de mamă-pământ sau mare, tată-codru sau munte etc.), ca în imnul gliei din Rig-Veda, text sacru al hinduismului: O, glie, maica noastră, dă-mi harul unei bune aşezări, în armonie cu cerul, o, înţeleapto, 67 68 Apud Edgar Papu, op. cit., pp.18-19. Ibidem, p.24. 25 hărăzeşte-mi slava şi propăşirea! 69 O contribuţie esenţială a acestei poezii a naturii la dezvoltarea liricii – consideră Edgar Papu – a fost utilizarea din ce în ce mai rafinată a metaforei, ca în acest imn al soarelui creat de populaţia fang din Africa de Vest: Sub săgeţile iuţi ale tolbei aprinse Înfricoşata noapte se prăbuşeşte, Încremenită în hăul adânc. Cu scânteietoarele tale raze Îi sfâşii veşmântul, Veşmântul ei negru cu foc căptuşit, Presărat cu stele aprinse. Veşmântul ei negru i-l sfâşii. 70 O altă formă de lirism colectiv au constituit-o cântecele războinice. Motivele conflictelor dintre vechile triburi sau ginţi erau determinate fie de procurarea hranei, fie de violarea teritoriului, fie de uciderea unui membru al comunităţii etc. Poezia războinică era de obicei o chemare la luptă împotriva duşmanului, căruia i se dorea nimicirea totală, ca în acest cântec al indigenilor din Noua Caledonie: Izbiţi necurmat, căutaţi, răscoliţi, Răscoliţi şi căutaţi necurmat pe vrăjmaş, Zdrobiţi căpăţâni, tăbărâţi, Omorâţi peste tot. 71 Apare în această poezie un adevărat delir orgiastic al distrugerii vrăjmaşului cu caracter ritualic, asociat unei fatalităţi oarbe care a devenit motiv epic şi tragic în poezia Antichităţii greceşti (de la Homer la Eschil, Sofocle, Euripide). Din cântecele războinice primitive s-au născut epopeea eroică a Antichităţii (Homer – Iliada, Odiseea, Vergilius - Eneida), cântecele de gestă şi epopeile Evului Mediu (poezia skalzilor scandinavi, Cântul walchiriilor72 germane, Cântecul lui Roland, Cântecul Cidului, Cântecul Nibelungilor etc.), poezia trubadurilor în latura ei războinică (vezi poemele lui Bertran de Born) şi romanele cavalereşti medievale. 69 70 Ibidem, p.37. Ibidem, pp.38-39. 71 Ibidem, p.29. 72 Walchiriile erau în mitologia germană femei războinice asociate unui cult al soarelui, considerat principiu feminin de către triburile germanice. 26 Cântecele de prietenie reprezintă o altă categorie importantă a lirismului colectiv. Sentimentul de prietenie s-a născut din solidaritatea de grup datorată unor interese şi temeri comune (procurarea hranei, asigurarea securităţii, înfruntarea unor pericole) şi şi-a diminuat intensitatea odată cu apariţia individualismului şi scindarea comunităţilor tribale, după cum rezultă din dialogul lui Lucian din Samosata, Toxaris sau prietenia (sec. II e. n.), în care personajul Toxaris demonstrează superioritatea prieteniei la sciţi, popor aflat încă în stare tribală.73 Înainte de a deveni motiv epic şi dramatic în literatura Antichităţii (Epopeea lui Ghilgameş, Iliada etc.), prietenia a fost un motiv liric, după cum o demonstrează următorul cântec al indigenilor din Hawai: Vai! Vai! a murit căpetenia mea! A murit domnul şi prietenul meu; Prietenul meu în foamete, Prietenul meu în secetă, Prietenul meu în sărăcie, Adăpostul meu împotriva vântului şi a ploii Adăpostul meu împotriva arşiţei şi a soarelui; El mă încălzea în frigul muntelui, El mă susţinea în furtună. El mă desfăta în vreme liniştită, El mă ocrotea în străbaterea celor opt mări, Vai! Vai! a murit prietenul meu Şi niciodată nu-l voi mai vedea. 74 Uneori prietenia ia forma unei pasiuni arzătoare asemănătoare dragostei, ca în următorul cântec al negrilor djagga din Africa tropicală de Est: Suflete, suflete, Tovarăşul meu! Vreau să te-ntreb unde ai fost, Că tare m-a ars dorul, sufletul meu! Dragi unul altuia, ne suntem tovarăşi. Unde ai fost când umblam după tine? 75 După Edgar Papu, lirica prieteniei în această fază primitivă relevă un sentiment mult mai puternic decât în cazul poeziei de dragoste, axate mai ales pe 73 74 Edgar Papu, op. cit., p.31. Apud Edgar Papu, op. cit., p.32. 75 Ibidem, p.33. 27 latura carnală şi pe aspectul ei practic, perpetuarea speciei, ca în aceste versuri ale unei îndrăgostite sudaneze: Mi-am încondeiat ochii cu chinoroz. La brâu mi-am prins cingătoare cu amulete, Vreau dragostea mea s-o potolesc. 76 Sau ca în următoarele versuri lucid-cinice ale unui bărbat din Africa de SudVest: Ce faci pe ruşinoasa? Tu, neagra, tu, frumoasa! Nu plânge zău! Sunt un bărbat străin Şi fetele mă ţin, Mă ţin de rău. 77 Această diferenţă de intensitate afectivă demonstrează că marea poezie de dragoste s-a născut din cântecele de prietenie primitive, de la care a moştenit atât afectivitatea, cât şi o serie de expresii şi procedee retorice (ca în cântecul negrilor djagga citat, calificativul metonimic suflete, metafora m-a ars dorul sau expresia a umbla după tine). 2. Lirismul individual. Forme fundamentale. 2.1. Lirismul encomiastic Cea mai veche formă a liricii encomiastice (de laudă, glorificare, cf. enkomion = discurs; gr.) este poezia religioasă, văzută fie ca elogiu al unei/unor divinităţi, fie ca invocare a sprijinului acestora. Iniţial variantă a lirismului colectiv, aflată în strânsă legătură cu cântecele magice şi cu poezia naturii, poezia religioasă a dezvoltat din cele mai vechi timpuri ca principală specie imnul. Termenul grecesc hymnos desemna la origine un cântec în onoarea unui zeu, aşadar un discurs poetico-muzical cu caracter ritualic închinat unei divinităţi. Deşi termenul datează din perioada Antichităţii greceşti, realitatea pe care o desemnează e mult mai veche, primele imnuri religioase cunoscute datând din mileniul II î. H., când au fost scrise cele 1028 de poeme indiene din ciclul Rig-Veda, imnurile asiro-babiloniene către zeiţa Iştar sau imnurile egiptene din Cartea morţilor, care erau interpretate în cor cu acompaniament muzical (cântec şi dans). În cultura greacă, variantele primordiale ale imnului au fost ditirambul şi 76 77 Ibidem. Ibidem, p.34. 28 peanul, primul fiind un cântec ritualic interpretat de coreuţi în timpul sărbătorilor dedicate zeului Dionysos, iar cel de al doilea un cântec pe mai multe voci dedicat iniţial zeului Apollo, iar mai târziu şi altor zei cărora li se aduceau ofrande ca recunoştinţă pentru sprijinul acordat în luptă. În dialogul Republica, Platon utilizează termenul ditiramb cu sensul de poezie lirică, definită ca „expunerea făcută de poetul însuşi”. Însă consacrarea imnului ca principală specie a poeziei lirice se datorează cultului lui Orfeu, căruia i s-au dedicat încă din secolul VI î. H. o serie de doctrine religioase esoterice numite „misterele orfice”, în timpul cărora se intonau „imnuri orfice”, cântece ritualice dedicate unor divinităţi precum Nemesis, Fortuna, celor 9 Muze, Nopţii, Cerului, Eterului, Visului etc. Iată, spre exemplu, un imn închinat Nopţii, model pentru celebrele Imnuri către noapte ale poetului romantic german Novalis: Cânta-voi Noaptea născătoare de oameni şi făpturi divine Origine a lumii, Noaptea pe care o mai numim şi Cypris! Ascultă-mă, zeiţa beznei şi-a stelelor licăritoare, Îmbucurată de odihnă, de somnu-adânc, netulburat, Voioasă, dulce, pururi trează şi mama viselor răzleţe! Aduci mâhnirilor uitarea şi ostenelilor pui capăt, Ne-adormi pe toţi prieteneşte, mânându-ţi caii prin tenebre; Desăvârşită doar în parte, eşti pământească şi cerească, Mi te roteşti şi jucăuşă străbaţi văzduhul înstelat, Alungi lumina-n subpământuri, apoi alergi la rândul tău În Hades. Căci nevoia crudă e-n veci atotbiruitoare. Te chem acum, preafericito, bogată, scumpă lumii-ntregi; Cu dragă inimă primeşte aprinsa rugă ce-o rostesc Şi pururi binevoitoare, alungă spaimele nocturne.78 Imnul a continuat să existe până în zilele noastre, diversificându-şi tematica şi limbajul. Tot în epoca Antichităţii a apărut imnul patriotic, dedicat patriei şi eroilor ei; printre autorii mai importanţi sunt de menţionat poetul-legislator Solon, Callinos, Tirteu (sec. VII î. H.), Pindar (sec. VI î. H.) În Evul Mediu, Francisc din Assisi dedică imnuri soarelui sau făpturilor necuvântătoare, exprimând o legătură intimă, familiară între om şi toate elementele universului: soarele e numit „domnul, fratele nostru”, apa 78 Trad. de Ion Acsan. 29 e „umilă” şi „castă”, focul e „vesel” etc.79 În epoca noastră, Ioan Alexandru a dedicat mai multe volume de „imne” patriei, vetrei strămoşeşti, istoriei naţionale şi eroilor neamului, entităţi sacralizate. O variantă ceva mai nouă a imnului religios este psalmul (psalo = a face să vibreze o coardă; gr. / psalmos = melodie cântată la liră cu sau fără acompaniament vocal; gr.). Termenul s-a impus odată cu publicarea traducerii greceşti a Bibliei, Septuaginta (sec. III î. H.) şi desemnează cele 151 de poeme atribuite regelui David din Vechiul Testament, una dintre cărţile fundamentale ale iudaismului şi creştinismului. În aceste texte, psalmistul solicită ajutorul divin atât pentru sine, cât şi pentru poporul său ameninţat de duşmani, elogiindu-l pe Dumnezeu dar şi reproşându-i uneori că l-a abandonat. Lirismul îmbracă deci forme variate, de la imnul propriu-zis la elegie (Psalmul 136) şi meditaţie pe tema deşertăciunii vieţii şi a nimicniciei condiţiei umane (Psalmul 101). Iată, spre exemplu, Psalmul 136 în traducerea mitropolitului Dosoftei (sec. XVII): La apa Vavilonului, Jelind de ţara Domnului, Acoló şezum şi plânsăm La voroavă ce ne strânsăm, Şi cu inemă amară, Prin Sion şi pentru ţară, Aducându-ne aminte, Plângeam cu lacrămi herbinte. Şi bucine ferecate Lăsăm prin sălci aninate, Că acoló ne-ntrebară Aceia ce ne prădară Să le zâcem viers de carte Într-acea streinătate, Ca-n svânt muntele Sionul Cântări ce cântam la Domnul. Ce nu ni să da-ndemână A cânta-n ţară streină. De te-aş uita, ţară svântă, Atuncea să-mi vie smântă, Şi direapta mea să uite A schimba viers în lăute! Şi să mi să prinză limba De gingini, jelindu-mi scârba, De te-aş mai putea uita-te, Ierusalim cetate, Nainte de nu te-aş pune 79 Edgar Papu, op. cit., p.186. 30 În pomene-n zâle bune. Să nu uíţ, Doamne svinte, De Edom ce-au zâs cuvinte Svintei cetăţ împrotivă, Cu rău din gură zlobivă : „Răsâpiţî-i zidiuri nalte, Deşertaţ de bunătate!“ Tu, fată vavilonească, Răul va să te tâlnească! Va fi ş-acela-n ferice Ce-ţ-va veni să te strice, Că ţî să va-ntoarce darul, Cum ne-nchini tu cu păharul, Când cuconii tăi de ziduri Vor zdrobi-i ca neşte hârburi. După modelul psalmilor biblici, poeţii moderni vor scrie la rândul lor psalmi în care relaţia cu transcendenţa e problematizată: astfel, mai ales la poeţii secolului XX (Rilke, Trakl, Arghezi, Blaga etc.) apare conştiinţa înstrăinării, rupturii de Dumnezeu şi însingurării omului în lume, dar şi revolta împotriva unui deus absconditus care se refuză cunoaşterii, ca în următorul psalm arghezian: Nu-ţi cer un lucru prea cu neputinţă În recea mea-ncruntată suferinţă. Dacă-ncepui de-aproape să-ţi dau ghes, Vreau să vorbeşti cu robul tău mai des. De când s-a întocmit Sfânta Scriptură Tu n-ai mai pus picioru-n bătătură Şi anii mor şi veacurile pier Aci sub tine, dedesubt, sub cer. Când magii au purces după o stea, Tu le vorbeai – şi se putea. Când fu să plece şi Iosif, Scris l-ai găsit în catastif Şi i-ai trimis un înger de povaţă – Şi îngerul stătu cu el de faţă. Îngerii tăi grijeau pe vremea ceea Şi pruncul şi bărbatul şi femeea. Doar mie, Domnul, veşnicul şi bunul, Nu mi-a trimis, de când mă rog, nici-unul... O altă specie importantă a liricii encomiastice este oda (termen de origine grecească având sensul general de cântec). Iniţial, prin odă se înţelegea orice poem cântat cu acompaniament instrumental, fie că era vorba de un cântec magic 31 (descântec), fie de un cântec ritualic (de doliu, de nuntă etc.), fie de un cântec de război, fie de un cântec profan. Ulterior, termenul a ajuns să desemneze un poem de elogiere a unui erou, conducător etc. sau chiar a unei idei. În Antichitatea greacă, oda era o poezie cu formă fixă destinată a fi cântată, creatorii cei mai importanţi fiind Pindar, Sappho şi Anacreon. Oda pindarică, spre exemplu (sec. VI î. H.), aşa cum apare în cele patru cărţi de Epinicii (victorii la jocurile olimpice) avea formă triadică (strofă – antistrofă – epodă), în fiecare dintre cele trei părţi fiind dezvoltată o anumită temă, respectiv: invocarea unei divinităţi sau a unui erou mitic; reflecţii eticofilosofice; elogierea învingătorului. Iată, spre exemplu, Olympianica a douăsprezecea, dedicată sportivului Ergoteles din Himera, biruitor la întrecerile de fugă: 1 (strofă) Ţie mă rog, fiică a lui Zeus Eliberatorul Mântuitoare zeiţă a Norocului, pentru Himera, cetatea tare ce-ţi slujeşte! Căci pe mare iute îndrumi tu corăbiile Şi pe neroditorul pământ, unde brusc izbucneşte războiul, Şi în piaţă tu-i sfătuieşti! Căci tu-i ridici În slăvi pe oameni şi-i rostogoleşte apoi îndărăpt suflarea ta zadarnică Zdrobiţi şi storşi în deznădejde… 2 (antistrofă) Nu-i de găsit niciun simbol undeva pe pământ, Niciunul credincios, prin care să smulgem zeităţii cunoaşterea. Căci pentru cele viitoare oarbă este înţelegerea. Multe însă se întâmplă oamenilor, la care nu s-ar aştepta: Unora le răstoarnă anume bucuria, altora însă le sunt răni Pricinuite de furtuni Ce-n scurt timp tulbură limpezimea norocului. 3 (epodă) O, fiu al lui Filanor! aşa putea să-ţi fie dat: Precum cocoşul ce-n ogradă luptă, pe lângă vatra-i de obârşie, Nepreţuit, neonorat pasul tău iute să-şi ofilească Gloria Dacă răzmeriţa, intrigile oamenilor, de Knossos nut e-ar fi prădat! Acum însă Olympia încoronându-te Şi de două ori Pytho şi Isthmosul, tu, Ergoteles, Aduci slăvire băilor fierbinţi ale Nimfelor 32 Aicea, lângă câmpiile tale.80 Cam în aceeaşi vreme, Anacreon compune ode cu tematică diferită, unele elogiind amorul şi plăcerile vieţii, altele exprimând teama de moarte. Odele lui Anacreon au constituit în fapt modelul tematic şi retoric al odei clasice (de la poetul latin Horatius, care a impus termenul, până la Hölderlin şi Eminescu). Iată, spre pildă, o tulburătoare odă despre bătrâneţe: Am încărunţit spre tâmple Creştetul mi-e nins. Sfârşită Desmierdata tinereţe. Chiar şi dinţii mi-s bătrâni. Din răstimpul lung al vieţii Dulci, nimic nu mai rămâne. Şi mă tem. Mă tem de Tartar; Uneori mă-ncearcă plânsul. Şi ce greu apuci cărarea Către Hades şi străfundul Ce cumplit e. De coboară, Nimeni nu se mai întoarce. 81 2.2. Lirismul gnomic (reflexiv) Poezia gnomică a constituit una dintre primele variante ale lirismului individual, fiind cultivată ca gen de sine stătător în toate spaţiile culturale încă din Antichitate, sub forma înţelepciunilor (precepte morale versificate) sau a parabolelor (proverbe îmbrăcate în haina alegoriei) şi având funcţie eminamente didactică. Dacă la început acestea vizau o etică imediat practică, odată cu înţelepciunile lui Solomon şi cu cugetările asupra „deşertăciunii deşertăciunilor” din Ecleziast, e exprimată o concepţie generală asupra existenţei, lirismul ridicându-se de la nivelul reflecţiei individuale la cel al meditaţiei filosofice. Spre exemplu, Cartea înţelepciunilor lui Solomon cuprinde o sumă de meditaţii pe anumite teme existenţiale în formă alegorică (fiecare e alcătuită dintr-o succesiune de comparaţii ce ilustrează o idee morală enunţată în final), e. g.: Toate acestea ca umbra au trecut şi ca o veste ce aleargă pre aproape. 80 81 Trad. de Ioan Alexandru. Trad. de Simina Noica. 33 Ca şi corabia care trece prin valurile apei, ale căreia treceri nu se află urma, nici calea umblării ei în valuri. Sau ca pasărea ce zboară în aer, a căreia nici semn de călătorie nu se află. Ci ca aripile bătând vânt uşor, şi despicându-l cu sila pornirii, mişcând aripile se preumblă, şi după aceasta nu se află semnul umblării într-însul. Sau ca săgeata, săgetând la locul însemnat, aerul împărţindu-se îndată iar se împreună, încât nu se ştie pre unde a trecut. Aşa şi noi, după ce ne naştem, ne sfârşim, şi niciun semn de faptă bună nu aveam a arăta, ci întru răutatea noastră ne sfârşim. 82 Din literatura Egiptului antic s-au păstrat de asemenea câteva mostre de poezie gnomică precum Cîntecul harpistului sau Dialogul disperatului, care ne oferă un prim model de meditaţie în jurul ruinelor şi mormintelor şi în care sunt ilustraţi pentru prima dată anumiţi topoi celebri ai literaturii universale, ca vanitas vanitatum, carpe diem, ubi sunt ş. a. Iată, de pildă, un fragment din Cântecul harpistului: Am auzit cuvintele lui Imhotep şi ale lui Hordjedef, Răspândite pretutindeni. Unde este mormântul lor? Zidurile lor sunt nimicite, mormântul lor ca şi cum n-ar fi fost. Nimeni nu vine din lumea de dincolo să ne spună cum sunt, Să ne spună de ce au nevoie, spre a ogoi inima noastră Până-n ziua când ne vom duce şi noi unde sunt ei.83 În Antichitatea latină, poetul Quintus Horatius Flaccus (65-8 î. H.) a scris patru volume de ode (primele trei intitulate Cântece, iar ultimul chiar Ode), care reprezintă de fapt meditaţii pe teme diverse (trecerea timpului, moartea, dragostea, transcendenţa, condiţia poetului, condiţia umană etc.). Iată, de pildă, celebra odă dedicată lui Taliarh, în care poetul meditează asupra scurtimii vieţii propunând drept paleativ îndemnul epicureic carpe diem: Vezi cum se-nalţă-n albul omăt sclipind Soracte, fără vlagă pădurile se pleacă sub poveri şi gerul aspru a încremenit pâraie? 82 83 Apud Edgar Papu, op. cit., p.50. Ibidem, p.59. 34 Topeşte frigu-n vatră punând din nou butuci belşug şi scoate din amfora sabină vin de patru ierne, o, Taliarh, mai cu dărnicie. Tot restu-n seama zeilor lasă-l; când ei vânturi care-n fierberea mărilor se luptă-au potolit, nici vechii frasini se clatin şi nici cipreşii. Ce fi-va mâine – feri să întrebi: o zi, Oricum, de-ţi mai dă Soarta, câştigului s-o treci şi, june, nu fugi de dulcile dragoste, nici de hore cât încă verde, încă departe eşti de cărunteţea morocănoasă. – Acum e timp de câmp, de pieţe, şoapte line spre noapte la ceasu-n care v-aţi înţeles; acuma şi râsul drag pe fata-ascunsă-n tainicul colţ trădând şi de pe braţ podoaba smulsă ori de pe degete rău păzite. 84 Odele lui Horatius au constituit un model tematic şi retorico-stilistic (prin rigoare prozodică, muzicalitate, concizie şi retorism moderat) pentru odele scrise de poeţii romantici fascinaţi de frumuseţea formelor antice (Keats, Hölderlin, Eminescu etc.). Spre exemplu, poetul german Hölderlin utilizează structura prozodică a odei horaţiene pentru a medita, într-un poem intitulat Conciziune, asupra condiţiei tragice a poetului: Pentru ce te-ai oprit? Nu-ţi mai place acuma, Ca pe vremuri, să cânţi? Şi totuşi, tânăr, sub cerul Vrăjit de speranţe, ai pus tu, Vreodată, capăt cântării? 84 Trad. de Traian Costa. 35 Ca norocul, mi-e cântecul. – Vrei în crepuscul Să te scalzi fericit? S-a stins, şi pământul e rece, Iar pasărea nopţii îţi zboară Cu aspru zvâcnet prin faţă. 85 Tot după modelul lui Horatius, Mihai Eminescu scrie o Odă în metru antic (ce respectă chiar mai riguros modelul prozodic horaţian) în care meditează asupra suferinţei de a fi: Nu credeam să-nvăţ a muri vrodată; Pururi tânăr, înfăşurat în manta-mi, Ochii mei nălţam visători la steaua Singurătăţii. Când deodată tu răsărişi în cale-mi, Suferinţă tu, dureros de dulce… Până-n fund băui voluptatea morţii Nendurătoare. Jalnic ard de viu chinuit ca Nessus. Ori ca Hercul înveninat de haina-i; Focul meu a-l stinge nu pot cu toate Apele mării. De-al meu propriu vis, mistuit mă vaiet, Pe-al meu propriu rug, mă topesc în flăcări… Pot să mai renviu luminos din el ca Pasărea Phoenix? Piară-mi ochii turburători din cale, Vino iar în sân, nepăsare tristă; Ca să pot muri liniştit, pe mine Mie redă-mă! Din odele lui Horatius, precum şi din alte texte poetice importante ale Antichităţii (Ecleziastul, odele lui Anacreon, elegiile lui Ovidius ş. a.), derivă o serie de topoi specifici poeziei reflexive din toate timpurile: fugit irreparabile tempus, carpe diem, fortuna labilis, ubi sunt, vanitas vanitatum, lumea-ca-teatru, viaţa-ca-vis etc. Acestea se vor bucura de o largă circulaţie în toate literaturile aflate în sfera de influenţă a culturii Antichităţii greco-latine. De pildă, într-un rubaiat (poem alcătuit dintr-un catren) al poetului persan Omar Khayyām (1040-1123), supranumit încă din 85 Trad. de Virgil Nemoianu. 36 timpul vieţii “Rege al Înţelepciunii”, recunoaştem motivele horaţiene din oda Lui Taliarh: Viaţa se grăbeşte, rapidă caravană. Opreşte-te şi-ncearcă să-ţi faci intensă clipa. Nu mă-ntrista şi astăzi, făptură diafană. Mai toarnă-mi vin! Amurgul m-atinge cu aripa... 86 În poezia barocă a secolului al XVII-lea, temele predilecte ale reflecţiei sunt timpul ireversibil, soarta nestatornică, zădărnicia tuturor acţiunilor omeneşti, viaţa ca iluzie, moartea atotstăpânitoare etc., meditaţia atingând adesea accente pesimiste, ca în poemul Viaţa lumii de Miron Costin sau ca în sonetele poetului spaniol Francisco Quevedo y Villegas (1580-1645), e. g.: Ieri vis, mâine ţărână: nefiinţă. ’nainte,-apoi, doar fum; iar eu, cu fală clădesc ambiţii fără socoteală, biet punct în cerc ce strânge. M-ameninţă chiar apărarea mea, cu prisosinţă, în lupta-mi scurtă-ntr-un război sminteală; pe când mă irosesc, nu găzduială, ci groapă trupu-mi dă, cu sârguinţă. S-a dus cel Ieri, iar Mâine-i doar pe cale, Azi trece, -a fost şi, cu a sa mişcare, către al morţii hău mă tot prăvale. Şi sapă-n viaţa-mi, spre-a mea-nmormântare, şi ceasul, ca şi clipa, sunt cazmale plătite de necaz şi-ngrijorare. 87 Tot o creaţie a clasicismului latin este şi epistola, o altă specie a poeziei gnomice. La origine, termenul epistola (sau epistula) desemna o scrisoare ce conţine o sumă de reflecţii pe o anumită temă morală, filosofică, estetică etc., aşadar un text amplu adresat unui anumit destinatar în care referirile la viaţa particulară a autorului 86 87 Trad. de George Popa. Trad. de Dumitru Radulian. 37 se îmbină cu meditaţia, observaţia socială şi formularea anumitor precepte de interes general. Ca specie lirică, epistola moşteneşte acest caracter eterogen, amestecând monologul liric cu dialogul dramatic şi chiar cu naraţiunea, însă definitorie rămâne atitudinea subiectivă a autorului. Epistolele lui Horatius, de pildă, sunt poeme de formă variată, unele pur lirice şi de mici dimensiuni, altele lirico-epice şi de întindere mai mare, cu destinatari reali sau fictivi, în care sunt relatate uneori evenimente din viaţa personală sau publică şi/sau sunt formulate precepte epicureice precum carpe diem, est modus in rebus, in rebus iucundis vive beatus etc. Epistola către Pisoni, denumită de Quintilian Ars poetica, formulează principiile estetice majore ale creaţiei literare, precum ut pictura poesis, miscuit utile dulci, esto brevis, scribendi recte sapere est et principium et fons etc. Un alt autor important de epistole din aceeaşi perioadă a fost Publius Ovidius Naso (43 î. H.-18 d. H.) care, exilat de împăratul Augustus în oraşul Tomis, a scris Epistulae ex Ponto sau Pontica, un ciclu de scrisori în versuri adresate fie prietenilor, fie protectorului Mecena sau altor persoane influente, fie împăratului însuşi, prin care spera să-i obţină iertarea. Epistolele lui Ovidius sunt poeme complexe atât ca tematică (confesiunile patetice referitoare la circumstanţele nefericite ale exilului se îmbină cu descrieri ale spaţiului natural şi ale modului de viaţă al localnicilor), cât şi din punct de vedere retoric (discursul amestecă monologul liric – sub forma lamentaţiei, rugii sau, mai rar, a meditaţiei – cu naraţiunea şi descrierea). Spre deosebire de epistolele lui Horatius, acestea sunt mai puţin orientate către reflecţie şi mai mult către confesiunea directă, sentimentul dominant fiind tristeţea înstrăinării (de unde şi titlul Tristia dat primei culegeri de epistole de la Pontul Euxin). Ovidius este şi autorul unui ciclu de poeme epistolare numit Heroides în care închipuie în aceeaşi tonalitate elegiacă o serie de scrisori compuse de femei ilustre din mitologia şi cultura antică. Epistola ca specie lirică a fost cultivată mai ales de reprezentanţii clasicismului francez (Boileau, Voltaire, La Fontaine etc.), dar şi de poeţii paşoptişti români Ion Heliade Rădulescu, Grigore Alexandrescu, precum şi de Eminescu (de notat însă că Scrisorile acestuia au apărut iniţial sub titlul Satire, numai Scrisoarea II respectând toate convenţiile retorice ale epistolei clasice). Deşi fusese cultivată şi de alţi poeţi, poetului francez Alphonse de Lamartine (1790-1869) i se datorează, prin volumul Méditations poétiques (1820), denumirea de meditaţie dată unei specii lirice de sine stătătoare apărute în epoca romantică. Aceasta 38 desemnează un poem de mari dimensiuni în care regăsim vechii topoi ai poeziei gnomice, plus atmosfera specifică reveriei romantice: cadrul nocturn, natura sălbatică („stihială”), singurătatea, misterul, amestecul planului real cu cel oniric etc. Iată, spre exemplu, celebrul poem lamartinean Lacul: Astfel tot la ţărmuri nouă împinşi calea ne-ncetată, Duşi către vecinica noapte, înapoi făr-a veni, În oceanul de vârste noi nu vom putea vrodată O zi ancora-a-ntări? O, lac! abia-şi sfârşi anul drumul ce iar şi-l găteşte, Ş-aproape de drage valuri unde ea era-a veni, Pe piatra unde-ai văzut-o, aci, iată, mă priveşte, Viu singur a...m-odihni! Astfel tu mugeai în gemăt sub aste stânci afundate, Astfel vântul a ta spumă pe picioare-i arunca Şi te sfărâmai tot astfel sub coastele-ţi deşirate, Unda-ţi plesnind se vărsa. Ti-aduci aminte-ntr-o seară când noi pluteam în tăcere Şi n-auzeam de departe pe undă, sub cer lucios, Decât sunetul lopeţii ce despica cu plăcere Valul tău armonios? Când, un glas străin cu totul pe tăcere, fără veste, Dintr-un ţărm ce-aducea farmec începu a deştepta. Unda stătu să asculte, şi glasul ce scump îmi este Cu-aste vorbe răsuna: "O, vreme, opreşte-ţi zborul! ceasuri blânde,-ascultătoare, Opriţi cursul vostru, staţi! A zilelor mai frumoase plăcerile fugătoare Lăsaţi să gustăm, lăsaţi! Destui ticăloşi vă strigă, ce necazu-i împresoară; 39 Curgeţi, pentru ei grăbiţi; Luaţi cu ale lor zile grijile care-i doboară Şi uitaţi p-ăi fericiţi... Dar ce cer? deşartă rugă! minutele trec, n-aşteaptă, Vremea-mi scapă, s-a pierdut; Eu zic nopţii să-ntârzie, aurora se deşteaptă, O-mprăştie... a trecut! Să iubim, să iubim dară, de secunda ce grăbeşte Grăbiţi să ne bucurăm; Vremea este fără ţărmuri, omul liman nu găseşte; Curge, şi noi naintăm!" Timp gelos! e cu putinţă aceste ceasuri sfinţite, Când amorul în lungi unde ne revarsă fericiri, Să zboare de noi departe, asemenea de grăbite Ca şi în nenorociri? Cel puţin nici a lor urmă, şi ea nu stă, piere, zboară? Ce! de tot le-avem pierdute? mai mult nu le vom afla? Vremea care ni le dete, vremea care le omoară Mai mult nu ni le va da? Trecut! Nimic! Vecinicie! Abisuri negre, noptoase! Unde sunt zilele noastre care-n veci ni le-nghiţiţi? Spuneţi, ne veţi mai întoarce aste plăceri fioroase Pe care ni le răpiţi? O, lac, şi voi, stânci tăcute, peşteri şi păduri umbroase, Voi, ce vremea vă păstrează sau vă poate re-nnoi, Păstraţi ţinerea de minte acestei nopţi prea frumoase Cel puţin a vă-nsoţi. Fie cu tine-n repaos, fie şi în vijelie, 40 Frumos lac, şi în privirea dealurilor ce-asudez, Şi-n aste sălbatici râpe, şi-n brazii ce cu mândrie Malul tău încoronez; Fie-n zefirul ce suflă, ce tremură în verdeaţă, În sunetele din vale ce văile le răspund, În steaua d-argint în frunte ce albeşte a ta faţă Cu raze ce-abia pătrund; Şi vântul ce tare geme, şi trestia ce suspină, Miroasele răsfirate din aeru-mbălsămit, Tot ce se vede, s-aude, toate ele ce n-au vină, Tot zică: ei s-au iubit! 88 Lirismul gnomic a continuat să existe sub diverse forme până în epoca actuală. Poetului francez Stéphane Mallarmé (1842-1898) i se datorează aşa-zisul ermetism, bazat pe jocul infinit dintre semnificat şi semnificant (poezia e concepută ca o ars combinatoria în care cuvintele se grupează după afinităţi sonore, generând multiple semnificaţii). Pe urmele acestuia, Ion Barbu instituie o analogie între limbajul poetic şi limbajul matematic în încercarea de a aproxima, în sens platonician, esenţa realului. 2.3. Lirismul satiric Spre deosebire de lirismul encomiastic, lirismul satiric porneşte dintr-o atitudine de respingere, de negaţie a obiectului. Ca specie lirică, satira exprimă această atitudine fie în mod direct, fie prin antifrază ironică, însă ţinta sa e întotdeauna anularea, discreditarea totală a obiectului prin forţa cuvântului. Raportându-se de obicei la un ideal, la un etalon moral, subiectul se plasează pe o poziţie de superioritate faţă de obiect, căruia îi denunţă nonvaloarea. Existenţa idealului care contrazice violent realitatea percepută declanşează lirismul satiric, a cărui manifestare extremă e sarcasmul, atitudine vehementă ce interzice replica, ajungând chiar până la invectiva directă. Întrucât scriitorul satiric e subiectiv, raportând realitatea la un model personal, el va selecta din această realitate numai aspectele ce contrazic flagrant modelul său, pe care le va îngroşa foarte mult, deformându-le caricatural (procedeele specifice sunt reducţia, schematizarea, tipizarea şi hiperbolizarea). Sarcasmul e 88 Trad. de Ion Heliade Rădulescu. 41 exprimat prin formulări aforistice sau pletorice, prin aglomerări de calificative la adresa obiectului vizat, pierzându-se adesea într-un retorism gratuit (ca la Juvenal, Hugo, Eminescu, Arghezi etc.). Deşi denumirea speciei e de origine latină (satura lanx = platou pe care se servea o salată de fructe sau un ghiveci, de unde şi sensul derivat de „amestec”), primele forme de manifestare a satirei au fost mult mai vechi, ea începând a fi cultivată în mod sistematic în Antichitatea greacă încă din secolul al VII-lea î. H. Poetul Semonides din Amorgos, de pildă, scrie în această perioadă un pamflet împotriva femeilor, din care reproducem un fragment: O alta are cap de măgăriţă Şi, după huiduieli şi-ncrâncenare Ascultă de bărbat, se ploconeşte, Se-ascunde în cămară, se nutreşte, Mănâncă zi şi noapte tot ce-apucă, Iar la amor nu are preferinţe I-s tot atât de dragi necunoscuţii Cât şi vecinii, cunoscuţi prea bine. 89 Spre deosebire de Semonides, care satirizează o categorie umană, contemporanul său Arhiloh dă un prim exemplu de satiră îndreptată împotriva unei anumite persoane (numită mai târziu satira ad personam) şi, totodată, una dintre primele ilustrări ale blestemului laic90, pentru a-şi exprima indignarea faţă de un prieten ce şi-a călcat jurământul: Ah, de te-ar prinde valurile-n fălci, Iar tracii-mpletoşaţi să te primească fără nimic pe tine-n Salmidissa! Să rupi din pâinea sclavului zgârcită şi-un roi de patimi mari să te cuprindă! Ah, degera-te-ar gerul în carcase şi-n giulgiu şi în alge, pe la ţărmuri acolo în răscrucile de vânturi să tremuri ca o javră! Maxilarul să-ţi clănţăne! Dea cei din cerul slavei 89 90 Trad. de Dimos Rendis şi Al. Andriţoiu. Edgar Papu, op. cit., p.151. 42 să mi te văd cu ochii-n starea asta, Că m-ai minţit, călcându-ţi jurământul pe care mi l-ai dat ca bun prieten. 91 Alteori, atitudinea de aversiune nu e exprimată direct, ci pe calea voalată a ironiei, care, pornind de la sensul său etimologic de „prefacere”, exprimă o judecată prin contrariul ei.92 În poezia antică, sensul satiric se dezvăluia progresiv: după o primă parte în care obiectul vizat era lăudat se făcea trecerea gradată spre ultima parte a tiradei, în care se afirma exact contrariul celor spuse anterior. Spre exemplu, într-un cor al păsărilor din comedia cu acelaşi nume a lui Aristofan, demagogul atenian Cleonim e satirizat printr-o comparaţie apologetică vegetală: Am străbătut în zbor minunăţii Şi noutăţi în număr de nespus, Şi am văzut destule grozăvii! Pe-un loc aflat de Cardia departe Un arbore ciudat spre cer se-nalţă, Şi numele îi este Cleonim, Şi este Cleonim bun de nimica, Pe cât de mare e, e şi fricos, Şi-n toată primăvara-nmugureşte Tot odrăslind... pricini şi judecăţi. 93 Ironia în acest caz se naşte din contrastul dintre armonia sintactică (coordonarea copulativă) şi ruptura semantică introdusă prin versul „Şi este Cleonim bun de nimica” (ar fi fost firească aici utilizarea conjuncţiei adversative în locul copulativei). Aşadar, ironia se bazează pe o inadecvare între sintaxa şi semantica enunţului, adică între coordonatele sale afirmative şi sensul negativ pe care-l conţine.94 Spre deosebire de invectiva directă, ironia satirică urmăreşte nu doar să acuze, ci şi să acopere de ridicol obiectul vizat. Prin aceasta, ea se apropie de comedie, modul satiric fiind considerat drept unul dintre modurile comice fundamentale. Ca specie autonomă, satira a fost însă impusă de poeţii latini din secolele III î. H.- I d. H., ceea ce-l îndreptăţea pe Quintilian să afirme că: Satira tota nostra est 91 92 Trad. de Dimos Rendis şi Al. Andriţoiu. Edgar Papu, op. cit., p.135. 93 Trad. de H. Mihăiescu şi E. Camilar. 94 Edgar Papu, op. cit., p.157. 43 („Satira e toată a noastră.”) Iniţial, denumirea de satiră desemna o specie compozită, amestec de versuri şi proză reprezentat sau nu scenic. Poetul Ennius (sec. III-II î. H.) a dat titlul Satirae unui volum de versuri cu metrică diferită. Autorii care au consacrat specia au fost Horatius şi Juvenal, care au depăşit cadrele particulare ale satirei ad personam, vizând societatea în ansamblu (preocuparea lor a fost să înfiereze viciile în general şi nu doar să atace anumite personaje ale vieţii publice, deşi discursul pornea şi de la exemple particulare). Satirele horaţiene sunt discursuri eterogene (confesiunea lirică alternează cu naraţiunea şi chiar cu mici secvenţe dramatice) în care autorul meditează asupra valorilor morale, politice, culturale pornind de obicei de la cazuri concrete. Însă spiritul satiric nu se manifestă numai în satirele horaţiene, ci şi în epode şi chiar în unele ode ale acestuia. Iată, spre exemplu, o epodă în care autorul denunţă pornirea fratricidă a romanilor din timpul războaielor civile: Voi vreţi ca Roma – cum parţii au jurat-o – Să piară de propria ei mână. Ca voi nu se sfâşie între ei nici lupii, leii: Ei luptă totdeauna cu-alte fiare. Şi ce vă mână? Oarba mânie? Vreo putere Siluitoare? Însăşi crima voastră? Răspundeţi!... Tac. Li-i faţa lividă; mintea lor De uluire e încremenită. 95 În final, autorul pune, în spiritul tragediei, această pornire ucigaşă pe seama unui păcat originar: întemeierea Romei pe cadavrul inocentului Remus ucis de fratele său: Aşa-i, o soartă crudă i-apasă pe romani Să ispăşească-omorul dintre fraţi, De când stropi pământul – nefast pentru urmaşi – Nevinovatul sânge al lui Remus. Celălalt autor important de satire, Juvenal, aparţine perioadei post-clasice a culturii latine, perioadă ce coincide cu epoca de declin a imperiului roman, marcată de o profundă criză politică şi morală. Ca atare, satirele lui sunt mai virulente, vizând corupţia moravurilor şi degradarea vieţii sociale în Roma. Autorul nu se mulţumeşte însă cu radiografia răului social, ci încearcă să-l şi diagnosticheze, satirele sale 95 Trad. de Lascăr Sebastian. 44 cuprinzând in nuce o primă filosofie a istoriei.96 Satira a VI-a, de pildă, evocând mitul celor trei vârste ale umanităţii pomenit de Hesiod în poemul Munci şi zile („vârsta de aur”, „vârsta de argint” şi „vârsta de fier”), denunţă distrugerea valorilor tradiţionale ale familiei romane, pe care o pune în primul rând pe seama excesului de bogăţie şi a lipsei de ruşine specifice „vârstei de fier”: Vreţi să ştiţi de unde vine toată-această stricăciune? Cinstea noastră latinească se păstrase-n vremi străbune, Când în casele romane traiul nu era bogat; Ne fereau de desfrânare nopţi cu somnul măsurat; Mâinile-năsprite-n torsul lânii oilor toscane, Hannibal în faţa porţii, valul oştilor duşmane, Toţi bărbaţii sus pe ziduri, apărând turnul Collin – În zadar asupra Romei astăzi cerul e senin; Am supus întreg pământul, iar pământul se răzbună! Toate josnicele crime în desfrâu s-au zămislit; De când Roma e bogată, cinstea ei s-a năruit. Valurile revărsate au purtat pân-la coline Sybarisul şi Miletul, Rhodosul, cetăţi străine, Şi, încins cu foi de viţă, un Tarent destrăbălat Ne-a adus dezmăţul lumii aurul neruşinat; Mama viţiilor toate, bogăţia îmbuibată, A-necat în lux bezmetic datinele de-altădată. 97 Satira va cunoaşte o nouă dezvoltare în perioada clasicismului (Voltaire, Boileau, Diderot, Pope), dar şi în epoca romantică (Grigore Alexandrescu, Eminescu etc.), atitudinea satirică rămânând o constantă a literaturii din toate timpurile. O altă specie importantă a poeziei satirice este epigrama. La origine, termenul grecesc epigrama (epi + grama = scriere pe) desemna o inscripţie pe un obiect destinat a fi dăruit unei alte persoane sau ca ofrandă unui zeu. Mai târziu, cuvântul şia modificat sensul, desemnând un text liric de mici dimensiuni ce surprinde un anumit aspect al existenţei cotidiene, atitudinea poetului oscilând între ludic şi gravitate, între exaltare şi melancolie, întrucât paleta tematică a acestor micropoeme e teoretic infinită. Astfel, Antologia palatină alcătuită de Constantin Kephalos în sec. X d. H. 96 97 Edgar Papu, op. cit., p.155. Trad. de Tudor Măinescu şi Alexandru Hodoş. 45 cuprinde cca. 3000 de epigrame aparţinând mai multor autori greci din perioada cuprinsă între sec. III î. H. – sec. VI d. H., pe teme extrem de diverse, de la joaca şoarecilor şi plăcerile vieţii până la ameninţarea morţii. Iată, spre exemplu, o mică elegie la moartea unei lăcuste, intitulată chiar Unei lăcuste: N-are să mai scapere-aripile tale crâmpeie de zumzet. Brazda ogorului greu nu-ţi mai aşterne sălaş Şi de-am s-adorm în frunzişul de umbră, din aur de-aripă, N-o mai urca fermecat dulcele viersului tău. 98 La fel ca în cazul satirei, epigrama a fost consacrată de latini, cel mai important reprezentant fiind Marcus Valerius Martialis (42-102 d. H.), autor a peste 1500 de epigrame grupate în 14 cărţi. Spre deosebire de ceilalţi autori, Marţial atribuie epigramei o funcţie satirică (de cele mai multe ori chiar de satira ad personam), epigramele sale conţinând o critică mai mult sau mai puţin acidă la adresa unei persoane cunoscute, critică mascată însă prin jocuri de cuvinte ironice, efectul cel mai puternic fiind dat de o poantă finală care contrazice premisele şi provoacă surpriza comică, e. g.: Vrei să te măriţi cu Priscus, ca să-ţi faci în lume-un rost. Paula, tu eşti deşteaptă, cum te ştiu şi cum ai fost. Priscus, însă, nu te cere. Vezi că nici el nu e prost. 99 Epigramele lui Marţial sunt un fel de pilule satirice menite a acoperi de ridicol persoanele vizate, cărora li se arată, într-o formă îngroşată, un defect moral major. Efectul e cu atât mai puternic cu cât expresia e mai concentrată, ca în acest distih adresat unui plagiator: Versul plagiat din carte-mi, când îl spui aşa de rău, Mie însumi, Fidentine, mi se pare că-i al tău. 100 Epigramele lui Marţial au constituit un model pentru aşa-numitele concetti ale poeziei manieriste şi baroce din secolele XVI-XVIII, figuri retorice complicate bazate pe jocuri de cuvinte, însă de cele mai multe ori fără finalitate satirică. În poezia gnomică a lui Quevedo, de pildă, întâlnim destule reflecţii concentrate pe teme grave, precum somnul: În tot ce-i viu şi moare 98 99 Trad. de Simina Noica. Trad. de Tudor Măinescu. 100 Trad. de Petre Stati. 46 viaţa zace-n văluri imense de uitare. 101 2. 4. Lirismul confesiv Lirismul confesiv reprezintă, fără îndoială, cel mai bine reprezentat tip de lirism individual, corespunzător lui Ichlyrik din clasificarea tipologică a lui Wilhelm Scherer. Confesiunea lirică este expresia directă a atitudinii subiectului faţă de realitate, gama afectelor şi sentimentelor fiind, desigur, variată. În funcţie de acestea dar şi de temele cultivate, s-au constituit din cele mai vechi timpuri o serie de specii caracteristice acestui tip de lirism, una dintre primele fiind elegia. Apărută încă din Antichitate, elegia (elegheia; gr.) desemna la început un cântec funebru cu acompaniament de flaut, versurile având o structură metrică fixă. Ceva mai târziu, elegia a ajuns să fie asociată cu lirica patriotică, exprimând, pe de o parte, dragostea faţă de popor şi de ţară şi, pe de altă parte, durerea sau dezamăgirea faţă de suferinţele generate de anumite evenimente politice dramatice. Spre exemplu, legislatorul-poet Solon (sec. VII î. H.) vorbeşte astfel despre nevoia de a recupera onoarea pierdută de atenieni în războiul cu perşii: Ţara? Aş vrea să mi-o schimb. Mai curând Folegandros să-mi fie Patrie, Sichinos chiar. E o ruşine să spui Astăzi: „mă trag din Atena”. Ca vântul ar creşte-ntre oameni Zvonul „acest atenian din Salamina-i fugit”. Spre Salamina să mergem, spre insula cea desfătată; Şi-ncumetaţi în război, cruntă ruşine-alungăm! 102 O altă sursă a suferinţei exprimate în lirica elegiacă e înstrăinarea datorată captivităţii sau exilului. Texte religioase vechi, precum Zend-Avesta persană atribuită profetului Zarathustra sau psalmii lui David, exprimă această tristeţe în forma lamentaţiei patetice. Mai târziu, poetul latin Ovidius, exilat la Pontul Euxin, scrie două cărţi de epistole (Tristele şi Ponticele) în care sentimentul dominant e tot durerea înstrăinării de ţară şi de cei dragi. Spre deosebire de ceilalţi autori de elegii, însă, Ovidius compune un adevărat „roman al exilului”103 în care evocă retrospectiv cele mai importante momente ale acestuia, începând chiar cu noaptea despărţirii de casă şi de Roma, ca în Elegia a III-a din Tristele: 101 102 Trad. de Aurel Covaci. Trad. de Simina Noica. 103 Edgar Papu, op. cit., p.106. 47 Icoana de durere în minte când îmi vine, A nopţii care-n Roma cea de pe urmă fu, A nopţii când lăsat-am mai scump ce-i pentru mine, O lacrimă-ntre gene eu simt chiar şi acu. (...) De parcă-s rupt în două eu simt o sfâşiere Şi-o parte de cealaltă cu lacrimi se desparte. 104 În elegiile lui Ovidius, natura pare că acompaniază tristeţea poetului plecat în exil: despărţirea de Roma are loc noaptea, călătoria spre locul exilului se desfăşoară pe o mare furtunoasă, iar spaţiul exilului e descris mai cu seamă în timpul iernii, care-l impresionează prin asprimea ei neobişnuită. Poetul îşi proiectează starea afectivă asupra spaţiului exterior sau chiar asupra unor obiecte, ca, de pildă, corabia: Ce pârâit de scânduri! Ce şuier de odgoane! Cum geme nava însăşi de chinul meu cumplit! 105 În epoca Renaşterii, elegiile şi-au lărgit aria tematică, o nouă temă majoră, cultivată de Dante, Petrarca ş. a., fiind iubirea pierdută. Dante, de pildă, scrie mai multe poeme inspirate de moartea Beatricei Portinari, pe care a iubit-o încă din copilărie, precum acest sonet inclus în volumul Viaţa nouă: Amanţi, să plângeţi: şi Amorul plânge! Aflaţi ce-ndreptăţire plânsu-i are: Aude trista doamnelor chemare Al căror ochi plâns doliu-amar răsfrânge; Căci moartea, suflet nobil spre a frânge Şi-a pus cruzimea josnic în lucrare Zdrobind tot – în afară de onoare – Ce-n nobile femei la imn constrânge. Aflaţi cum prinse-Amorul s-o reverse: Eu l-am văzut cu-adevărata-i faţă Plângând icoana-i moarte graţioase; Şi-ades privind spre cer, unde urcase 104 105 Trad. de Spiru Hoidaş. Trad. de Teodor Naum. 48 Acel blând suflet nobil care-n viaţă Femeie-a fost, plăcută la vedere. 106 În poezia romantică, motivul iubitei moarte devine un adevărat loc comun (dintre poeţii români, e suficient să-i amintim pe Alecsandri cu Steluţa, Bolintineanu cu O fată tânără pe patul morţii sau pe Eminescu cu Mortua est!). Totodată, însă, elegia îşi modifică acum condiţia estetică, devenind expresia unor suferinţe ce depăşesc individualul, biograficul. O temă ce se impune acum e melancolia (şi varianta ei, spleen-ul) care va fi cântată şi de poeţii simbolişti, expresionişti etc. Iată, spre exemplu, poemul Melancolie al poetului expresionist Georg Trakl: Albastre umbre. O, voi ochi, vai mie, Mă-atingeţi sumbri-n lungă-alunecare. Blând toamna-i dusă-n plângeri de chitare În parcul stins în brume de leşie. Stă gata gravă-a morţii-ntunecare În mâini de nimfe, sug sâni de ftizie Seci buze şi îşi moaie în leşie Copilul soarelui moi bucle clare. 107 Înrudită cu elegia erotică e romanţa, specie lirică minoră apărută în secolul al XIX-lea, care cântă la propriu tribulaţiile iubirii şi trecerea timpului în versuri simple, facile (autori români de romanţe au fost Eminescu în Pe lângă plopii fără soţ, Ion Minulescu ş. a.) Desigur, sentimentul erotic nu a fost cântat numai cu tristeţe în poezia lirică. Cântarea cântărilor, de pildă, e unul dintre cele mai frumoase imnuri închinate vreodată iubirii. Tot în Antichitate s-a născut idila, specie lirică în care dragostea e prezentată idealizat într-un cadru rustic. Însă poate cele mai interesante confesiuni erotice sunt acelea care descriu zbuciumul interior provocat de patima dragostei, ca, de pildă, acest poem scris de poetesa greacă Sappho (sec. VII-VI î. H.): Un cutremur inima-n piept mi-o saltă; Numai cât îmi scapăr spre tine ochii, Graiul îmi piere, Limba parc-ar sta să se frângă... Parcă Simt un fir de foc şerpuind sub piele; Neguri prind să-mi tulbure ochii; freamăt 106 107 Trad. de Romulus Vulpescu. Trad. de Mihail Nemeş. 49 Creşte-n ureche. Reci sudori mă scald; mă cuprinde fiorul Toată, şi-n obraz am pălit ca iarba Un crâmpei de timp şi mă sting din viaţă! 108 108 Trad. de Simina Noica. 50 